
tome je obavješteno Hrvatsko prirodoslovno društvo dopisom 
prosvjetnog odjeljenja kr. banske uprave savske banovine br, 
62626 od 16. XI. 1935. 



SMRT DRA LUJE ADAMOVIĆA 

/• U spomen učenjaka Dubrovčanina 

Sa 1 portretom 

Pokojni Dr. Ln jo A d a m o v i ć bio je jedan od naših najpozna¬ 
tijih botaničara ii stranom svijetu, osobito u Njemačkoj i Italiji, dok 
su ga kod nas, pa i u samom Dubrovniku, slabo poznavali. On je, 
istina, na njemačkom jeziku obradio vegetaciju i floru skoro čitave 



južne Evrope, ali je ipak obratio najviše paižnje zemljama Balkan¬ 
skog Poluotoka i Jadranske Obale. On je osobito svojim radovima 
o vegetaciji istarske i dalmatinske obale najviše koristio unapre¬ 
đenju turizma. 

U prvim svojim radovima većinom botaiiizira po užoj okolici 
Dubrovnika i već se u njima osjeća vještina opažanja u radu. Svo¬ 
jim čestim ekskurzijama sabirući i klasificirajući biljke on je još 
vrlo mlad postigao ono iskustvo i signirnost, koja je toliko potrebna 
botaničaru, a osobito fitogeografu. Ono, što mu je — uz njegovo pro¬ 
nicavo oko — osobito pomagalo u istraživanjima, to je vanredno 
pamćenje. On je do smrti sačuvao u pameti izgled i naziv onoga ne¬ 
brojenog mnoštva biljnih vrsta, koje je za života vidio; Sijećao se 
mjesta, gdje ih je vidio i vremena, kad cvatu. 

U Dubrovniku do svoje smrti, on je radio bez pomagala, on nije 
imao ni svoje već štampane radove, ali je ipak mogao — zahvalju¬ 
jući svojoj memoriji — da piše kritike novijih radova o vegetaciji 
Apeninskog Poluotoka. 

Osim toga on je u zadnje doba u Dubrovniku posvećivao osobitu 
pažnju privredničkoj važnosti nekih biljaka. On je sa svojih ekskur¬ 
zija donosio lukovice raznog gorskog cvijeća (Lilmm martagon i t. 
d.), pa ih je u svojoj bašti množio i promatrao. Njegova je zasluga, 
ako je Gornja Dubrovačka Župa danas tako bogata kulturama lu¬ 
kovica raznoga cvijeća. 

A d a m o V i ć je savršeno vladao svim važnijim evropskim je¬ 
zicima. Osobito su njegovi njemački radovi napisani vrlo lakim i 
pristupačnim stilom. Ta iiglađenost i lakoća u njegovu stilu pro- 
ističe iz ambijenta, u kojem je u mladosti odgojen. Treba napome¬ 
nuti, da je njegov otac Viče A d a m o v i ć, književnik i pedagog, 
bio đak Vuka Stefanovića Karadžića i da je kratko vrijeme proveo 
u službi u Rovinju u Istri, gdje mu se i rodio sin Lujo. Inače je 
Lujo Adamović bio odgojen u Dubrovniku, u onom ambijentu 
zadnjih decenija XIX. vijeka, u kojem su se još osjećali utjecaji 
stare republikanske klasične kulture. Od te stare uglađene genera¬ 
cije, koja je pomalo izumirala, primio je i pok. Lujo Adamović 
mnoge duševne osobine. Uz strogu ozbiljnost u naučnom radu on 
je pokazivao vrlo lijepe odlike u općenju s ljudima. Bio je u razgo¬ 
voru vrlo duhovit, nikad dosadan, pun izražaja života, nepresušivi 
izvor anekdota i doživljaja. Imao je izvanredan dar pričanja, kojim 
je znao da podrži idi-uštvo vazda živo i napeto. Pokušao je jednom, 
da napiše i jednu pripovijetku, koja je pred nekoliko godina bila 
objavljena u nekom njemačkom beletrističkom časopisu. 

Već od svoje najranije mladosti pokazivao je Adamović na- 
Idonost za botaniku. Još djetetom najradije je radio i igrao se oko 
cvijeća u bašti, a nije volio da uči ostale predmete. Zato je i ne¬ 
redovito svršio srednje škole, pa ga je otac namjestio kao učitelja 
u jednom malenom konavoskom selu. Ovdje je očito tijesni dodir sa 
prirodom učinio svoje i još većma razbudio u Adamoviću njegovu 
šklonost i ljubav za botaniku. U vrlo brzom tempu manifestirala se 
produktivna snaga njegove darovitosti: od pučkoga učitelja postaje 
srednjoškolskim profesorom, pa docentom na sveučilištu u Beču i 
velikim naučenjakom. 

Njegova ogromna energija nije nikad stala, nikad zatajila. Pa 
kad su ga poslije velikoga rata snašle sve tegobe i nedaće života i 
kad je ostao bez mjesta i položaja, on je ipak svojom jakom izdržiji- 
vošću i voljom uspio da zadrži ne samo svoj naučni glas u stranom 
svijetu, nego da svojim publikacijama — iako skromno — prehrani 
ssebe i svoju porodicu. Još vrlo čile snage i svježoga duha, kad je 
upravo bio počeo da radi na jednom većem botaničkom djelu, za¬ 
tekla ga je iznenadna smrt u toplom ljetnom sušnju, na podnožju 
njegove zelene Petke ... Lucijan Marčić 


Znanstveni rađ Luje Ađamoviča 

Jednoć sam ga sreo u životu u malenom zagorskom selu podno 
Ivanšćice, prvih godina iza rata. Bio je nadglednik ugljenika! Upo¬ 
znali smo se i proveli noć u razgovoru. Govorili smo o bilju i nje¬ 
govu životu, pripovijedao mi je o svome radu, svojim istraživa¬ 
njima, a saznao sam od njega i svu težinu sudbine, koja ga je snašla. 
Bilo mi je jasno, kolikom se nezahvalnošću odužila domovina jednom 
od svojih prvih sinova. Kasnije se preselio u svoj rodni grad Du¬ 
brovnik i više ga nijesam vidio. Mislio sam, da je svršeno s nje^ 
govim znanstvenim radom, ali prevario sam se. Adamović je 
radio do groba! 

Rodio se u Rovinju u Istri 27. jula 1864. od oca Dubrovčanina, 
književnika i pedagoga, pa je i odgojen u Dubrovniku. Sa dvadeset 
i dvije godine života štampao je u prvom broju »Glasnika« Hrvat¬ 
skog prirodoslovnog društva (1886. godine) malu raspravu pod na¬ 
slovom: »Botanički izlet na Sniežnicu«, a u drugom broju istoga ča¬ 
sopisa veću raspravu pod naslovom: »Građa za floru Dubrovačku« 
(1887. godine). Pri određivanju bilja pomogao mu je znameniti bečki 
botaničar K e r n e r o d M a r i 1 a u n a. 

To su bili njegovi prvi radovi. Kasnije je studirao u Beču i 
Berlinu, gdje je bio učenik Kernera i Englera. Nakon kratke službe 
u Dalmaciji pošao je u jeseni 1889. godine u Srbiju i ovdje počinje 
njegov glavni rad na istraživanju Balkana. Bio je gimazijski pro¬ 
fesor u Za ječam, Pirotu, Gornjem Milanovcu i Vranji, od 1901.—1905, 
bio je profesor i direktor botaničkoga vrta sveučilišta u Beogradu, 
a zatim napušta to mjesto, da se posve preda istraživanju vegeta- 
cijskog pokrova Balkanskog Poluotoka. 

Adamović je bio privatni docent za biljnu geografiju u Beču, 
dopisni član Jugoslavenske akademije znanosti i umjetnosti u Za¬ 
grebu. Napisao je veoma veliki broj manjih i većih rasprava i djela 
u prvim domaćim i svjetskim časopisima, izdanjima internacional¬ 
nih kongresa i akademija znanosti, u zbirkama biljnogeografskih 
djela i popularnim časopisima. Proputovao je cijelu srednju Evropu, 
a napose Balkanski Poluotok. Proučavao je Podunavlje, Rumunj¬ 
sku, Srbiju, Bugarsku, Macedoniju, Ti’aciju, Tesaliju i ostalu 
Grčku. Poznavao je vanredno Dalmaciju, Hercegovinu, Bosnu, Crnu 

Goru i Albaniju. Proputovao je Apeninski Poluotok i t. d. Na svim 
tim putovanjima stekao je golemo poznavanje flore i vegetacije. 

Opisao je mnogo novih vrsta i podvrsta, a prvaci svjetske nauke 
opisivali su njegovim imenom nove oblike. 

Daleko bi nas vodilo, kad bismo htjeli prikazati rad Luje Ada¬ 
movića. Osvrnuti ćemo se samo na neka najznatnija djela, koja su 
' mu osigurala mjesto među prvacima svjetske nauke. Osnovno Ada- 
movićevo djelo izašlo je kao XI. svezak u zbirci biljnogeografskih 
monografija, koju su izdavali Engler i Drude, pod naslovom 
»Die Vegetationsverhaltnisse der Balkanltoder (Mosische Lander)«, 

Leipzig, 1909. Djelo posvećeno bugarskom caru Ferdinandu I., oba- 
siže 567 strana, ima u prilogu 49 krasnih tabla, 11 slika u slogu i 
0 biljnogeografskih karata. Ono je svestrani prikaz vegetacije »Sr- \ 

bije. Stare Srbije, Bugarske, istočne Rumelije, sjeverne Tracije i 
sjev. Macedonije.« A damović opisuje geografske prilike ovih kra¬ 
jeva i prikazuje pojedine zajednice bilja, koje pokrivaju tlo mezij- 
skih zemalja. Počevši od mediteranskih šuma i makija, preko listo¬ 
padnih i crnogoricnih šuma prelazi do najviših vrhova Musale, da 
iprikaže biljni svijet uz vječni snijeg. Silazi na pijeske Dunava i 
prodire u duboke dolove i klisure rijeka, da iznese najznačajnije 
predstavnike biljnoga svijeta. Kod toga navodi najvažnije vrste, 
proučava njihove životne prilike i ispituje utjecaj Čovjeka na biljni 
pokrov. Posebno se zanima za prošlost flore i vegetacije od tercijara 
do danas i naglasuje značenje našega biljnog svijeta za razumije¬ 
vanje vegetacije cijele Evrope. Adamović postavlja u tom djelu 
i neke nove formacije, kao na pr. pseudomakiju i šibljak. Pojam 
i izraz »šibljak«, koji znači posebnu šikarastu formaciju preuzeli su 
i strani botaničari, pa je talio taj naš domaći izraz postao interna- ; 

oionalnim. Adamićevo djelo o vegetacijskim odnosima balkanskih 
zemalja znači ne samo osnovni kamen, već cijelu velebnu zgradu o 
vegetaciji Balkana, pa će ostati osnovom svim daljnim istraživa- ; 

njima. 

Od radnja pisanih na hrvatskom jeziku važne su rasprave o ve- r 

getaciji zimzelenoga pojasa i zagorsldh krajeva Dalmacije, Bosne, ^ 

Hercegovine i Crne Gore, koje su izašle u 192. i 193. knjizi »Rada« 
Jugoslavenske akademije znanosti i umjetnosti u Zagrebu 1911. i ■ 

1912. godine, te su pristupačne i onima, koji sebi ne mogu da nabave 
njegovo veliko njemačko djelo. Od svih djela ipak je najveću po- i 

pularnost doižavjela malena knjižica od 120 str. i 72 table u prilogu 
pod naslovom »Die Pflanzenwelt Dalmatiens«, Leipzig 1911. To je 
djelo uz svu naučnu ozbiljnost pristupačno svakom obrazovanom 
čovjeku, koji voli prirodu. Šteta da to djelo nije napisano i hrvat- | 

skim* jezikom! Biranim riječima i velikom ljubavi za dalmatinski 
biljni svijet opisuje Adamović sve ono, što prirodoslovca bo¬ 
taničara zanima. Maleni izvadak iz njegovih opisa neka nam pokaže 
način prikazivanja u tom djelu. Adamović piše: U zemlji, koja 
se s pravom nazivlje »zemlja sunca«, nije se ni šuma mogla oteti 
snažnom utjecaju izvora svijetla. Njegove žarke zrake osvjetljuju 


i ugrijavaju i najskriveniji kutić i unose svakamo bujni život. Dr¬ 
veće stoji u izvjesnoj udaljenosti, koja omogućava razvitak bujnog 
grmlja i bogatog niskog rašća. Nema trulog lišća, da priječi drago 
cvijeće da podigne mirisave glavice, nema vlažnog tmurnog po¬ 
krova mahova na tom mjestu svjetla i stvaranja.« 

»Biljni svijet Dalmacije« pridonio je mnogo zanimanju za naše 
krajeve, pa je i u tom pogledu od značenja. 

Iza rata ostao je Adamović bez mjesta, bez mirovine, bez 
ikakve potpore. I tko bi mogao misliti, da će čovjek i u tim prili¬ 
kama dalje raditi, dalje stvarati na polju znanosti^H A evo Ada¬ 
mović izdaje prošireno djelo svoje Dalmacije, obuhvativši cijelu 
obalu Jadrana s obiju strana, a 1933. godine izlazi novo veliko djelo, 
posvećeno njegovom pokojnom učitelju Engleru, prvaku moderne 
biljne geografije. Djelo nosi naslov; »Die pflanzengeographische 
Stellung und Gliederung Italiens«, Jeiia, 1933. i obasiže 259 strana 
sa 31 biljnogeografskom kartom u prilogu. Time pruža Adamović 
nauci prvi skupni biljnogeografski prikaz Apeninskog Poluotoka. 

Ali najzad i njegove su sile malaksale i on se preselio u drugi 
svijet dne 19. srpnja ove godine. 

Ovaj kratki prikaz rada profesora dra Luje Adamovića sina 
slovinske Atine, pokazuje dovoljno njegovo značenje u botaničiioj 
nauci. Djela Adamovića doživjela su najveća priznanja, ali su naišla 
i na dosta strogu kritiku i ispravke. Prigovaralo se mnogim pojedi¬ 
nostima, koje su vjerojatno u vezi s brzim i obilnim radom, a možda 
i s njegovim južnjačkim temperamentom, ali uza sve to ostati će 
njegovo glavno djelo osnovom za poznavanje srpsko-bugarskih kra¬ 
jeva, jednako kao što je djelo Giinthera Becka-Maniiagette osnova 
za poznavanje hrvatsko-crnogorskih (ilirskih) zemalja. 

Naša »scientia amabilis« izgubila je jednog velikog sina, čiji 
je rad vrijedan vječnoga spomena... 

Dr. Ivo Horvat 


DVIJE ZARAZNE BOLESTI: 

PSITAKOZA I TULAREMIJA 

Dr. Otmar Trausmiller 
Sa 2 slike 

Prije 6 godina, koncem 1929. godine, naglo se pojavila u Evropi, 
poglavito u Njemačkoj, neka bolest veoma nalik na gripu, ali daleko 
teža i opasnija, jer dok gripa u glavnom ne svršava tako često smrću, 
kod ove je bolesti umirala gotovo trećina oboljelih. Bolest je zapo¬ 
činjala naglo, visokom groznicom, glavoboljom i bolima u zglobo¬ 
vima, dakle općim simptomima, koji prate sve akutne zarazne bo¬ 
lesti. Doskora bi se počeli javljati plućni simptomi, najprije kašalj 
i boli u plućima, brzo zatim upala pluća, i to je bilo ono kritično 
razdoblje bolesti, u kojemu je veliki broj bolesnika amirao. U po- 

66tkii S6 govorilo o novoj bolosti, ali brzo -sg došlo na to, da se za- 
^ pravo ne radi ni o kakvoj novoj pojavi, nego da je bolest bila već 
odavna poznata, samo što je n našim krajevima bila veoma rijetka 
i zato se na nju nije obraćalo pažnje; bila je zaboravljena tako dugo, 
dok nije 1929. godine nastupila kao epidemija, nanovo na sebe pri¬ 
vukla pažnju javnosti i tako iskrsla iz zaboravi. 

Prvi put je bolest bila podrobnije ispitana prije 56 godina, 1879. 
godine, kad je švajcarski liječnik dr. Ritter tačno opisao ne samo 
njezin karakter, nego je sasma ispravno naslutio i način, kako se 
ona širi. Dr. Eitter je imao jednoga rođaka, koji je bio velik 
ljubitelj ptica i uvijek ili držao u kući. U mjesecu veljači te godine 
dođe mu iz Hamburga pošiljka s nekoliko papiga i on ih smjesti u 
svom uredu. Kratko vrijeme iza toga, u ožujku, naglo oboli jedan 
^a drugim 7 njegovih ukućana sa znakovima, što smo ih opisali 
malo prije; trojica od njih podlegoše. Ovo podudaran je između do¬ 
laska novih papiga u kuću i oboljenja ukućana tako je iznenadilo 
E i 11 e r a, da je ostao čvrsto uvjeren, da su ta dva događaja u vezi 
i da su papige unijele bolest. U tu se tvrdnju u početku sumnjalo, 
no što dalje, to su se više gomilali dokazi, da je doista tako, to je 
postajalo jasnije, da u stanovitim slučajevima, pod stanovitim pri¬ 
likama čovjek može da od papige dobije tešku bolest, u mnogo slu¬ 
čajeva smrtnu; budući da se papiga zove grčki psitakos, dobila je 
novo otkrivena bolest ime psitakoza. 

Poslije toga događaja bolest se nekoliko puta pokazivala u 
Evropi, ali nikad nije tražila veći broj žrtava. Veoma je karakteri¬ 
stična mala jedna epidemija od 1909. godine u Ziilpichu u Njemačkoj, 
nedaleko Kolna. Jedan bračni par kupi papigu i od prilike dva 
tjedna, pošto su je dobili, obojica obole i muž umre. U sobu, gdje 
su ležali bolesnici, moglo se ući na dva ulaza: ili ravno iz hodnika 
ili kroz sobu, gdje je bila krletka s papigom. Za vrijeme bolesti i 
poslije na sprovod došlo je mnogo ljudi i svi, bez izuzetka, koji su 
prošli kroz sobu, gdje je bila papiga, oboljeli su na psitakozi; u svemu 
su oboljela 24 čovjeka. Nasuprot svi, koji su ulazili na izravni ulaz, 
ostajali su zdravi, premda su se dugo vremena zadržavali kod bo¬ 
lesnika. Znači dakle, da psitakoza normalno ne prelazi od čovoeka 
na čovjeka ili, ako katkada možda i prelazi, da se to zbiva veoma- 
teško; jedini izvor zaraze su papige, dok je bolesnik za svoju okolinu 
bezopasan 

U pojedinim se slučajevima na papigi jasno vidi, da je bolesna. 
Ptica sjedi mirno, perje joj je nakostrušeno, oči napola zatvorene, 
disanje brzo. Napose pada u oči jak proljev. U drugim je slučaje¬ 
vima nasuprot ptica na oko potpuno zdrava i ničim se ne očituje, 
da sakriva u sebi uzročnike opasne zaraze. Tu se opetuje ono, što se 
viđa kod mnogih ljudi, koji su preboljeli tifus i kod kojih su se 
bacili tifusa zadržali i poslije, kad su ozdi*avili, u unutrašnjim or¬ 
ganima. To su t. ZV. nosioci zaraznih klica, koji i ne znajući te klice 
Biju naokolo i tako šire tifus. Ta se pojava, koja je kod zaraznih bo¬ 
lesti veoma općenita, opetuje i kod psitakoze i na oko zdrava papiga 
može da bude vrelo zaraze. 


Velika epidemija od 1929. i 1930. godine ima svoj korijen u 
Južnoj Americi, u domovini papiga. Prva eksplozija bolesti desila 
se u Argentini, u gradu Cordobi. Tu je jedna trgovačka firma orga- 
nizovala veliku izložbu ptica i medu ostalima bilo je u jednoj dvo¬ 
rani izloženo 5000 papiga. Prostorije su bile veoma neprikladne, 
mjesta je bilo malo i papige su sjedile gusto zbijene jedna do druge 
u najgorim higijenskim prilikama. Stoga nije čudo, da su ptice, koje 
su već od naravi vrlo osjetljive, brzo oslabile, počele da propadaju i 
izgubile svaku otpornost spram bolesti. U tim se prilikama nenadano 
pojavi na izložbi epidemija psitakoze i naglo se proširi među papi¬ 
gama. Kad su papige stale ginuti, vlasnicima firme bilo je u inte¬ 
resu, da ih se što prije riješe, i to su postigli tako, da ^ su priredili 
naglo jednu za drugom dvije rasprodaje uz jeftine cijene. Na taj 
je način dio kapitala bio doduše spašen, ali zato je veliki broj zara¬ 
ženih papiga dospio u privatne kuće i raznio svuda naokolo klice 
zaraze. No to još nije bilo dovoljno. Kad je sjeme zaraze bilo r^i- 
jano u Cordobi, izložba se preseli u drugi grad, Tucuman, udaljen 
kojih 500 km.; i tu budu spremljene jednake rasprodaje. U to su 
se počeli pokazivati prvi slučajevi psitakoze među ljudima, koji su 
nabavili bolesne papige: bolest je počela da niče na bezbroj 
mjesta, padale su u krevet cijele porodice, a velild je broj bo¬ 
lesnika podlegao. XJ zemlji nastade panika i cim se čulo, 'da ^ su 
bolest unijele papige, trgovine ptica padnu u potpunu stagnaciju. 
Trgovci, da bi spasili bar dio posla, baciše se sad na izvanjski eks¬ 
port, jer u inozemstvu su slabo bili poznati ti fatalni događaji. Na 
taj je način veliki broj papiga otpremljen izvan zemlje, a s njima 
je preplovila ocean i bolest i smrt. Tako je došla zaraza i u Evropu 
i trebalo je vrlo oštrih obrambenih mjera, da se spriječi daljnji im¬ 
port papiga i da se tako stane na kraj epidemiji. 

Najjače je harala epidemija u Njemačkoj, gdje je u sveinu bilo 
215 slučajeva., od toga 45 smrtnih. I tu bi bolest gotovo redovito za¬ 
hvaćala cijele familije, odnosno sve one, koji bi došli u doticaj s pa¬ 
pigama, pa makar i u sasma kratak, momentani doticaj; i tu se po¬ 
novo pokazalo ono isto, što se vidjelo prije, da bolesnik nije opasan 
za svoju okolinu, da bolest prenose jedino papige. 

Čini se, da zbog oštrih mjera, koje su poduzete kod uvoza papiga, 
zaraza zasada u Evropi ne zadaje većih problema. Ipak se odonda 
tu i tamo javlja po koji novi slučaj, akoprem rijetko,^ kao znak, da 
bol^t još uvijek nije sasma nestala. Da se zaraza spriječi, treba biti 
na oprezu kod nabavke novih papiga. Papige koje žive u kući vec 
godine i koje ne dolaze u doticaj s vrelom infekcije, s drugim pa¬ 
pigama, naravski nijesu opasne. 

Sam uzročnik psitakoze još nije pozna,t. U glavnom se <lrži, da 
to nije nikakav bakterij, nego daleko sitnije biće, organizam iz ro ja 
t. ZV. invizibilnih mikroorganizama, bića, koja su tako sićušna, da 
ih se ne vidi niti najjačim mikroskopima. 

Druga bolest, koja je u Evropi pronađena u poslje^je vrijeme, 
jest tularemija. Kao psitakoza, tako je i tularemija američkog 

podrijetla; no dok je domovina psitakoze na jugu, tularemija potječe 
iz Sjeverne Amerike. Ni tularemija nije specifična ljudska bolest, 
nego bolest stanovitih glodavaca, poglavito divljih kunića, 
zeČeVa i vodenih parcova. U Americi vlada bolest među 
tim životinjama stalno, tinja poput iskre i od vremena do vremena 
plane u jačoj formi kao epidemija i životinje u masama ginu. Kao 
kod psitakoze, tako i kod tularemije bolest među životinjama kat¬ 
kada prolazi latentno, bez izvanjskih znakova; redovito se nailazi i 
na pojavu na oko zdravih nosilaca klica. Uzročnik bolesti jest mi¬ 
kroorganizam iz roda bakterija, koji živi u krvi i u svim organima 



Muha C/ir^sops điscalis. Lijevo povećana, desno u naravnoj veličini (Stitt: Practical 
Bacteriologv, Blood Woih and Animal Parasitologv). 


oboljele životinje i prelazi n.a zdravu bilo izravnim dodirom, bilo 
indirektno preko stanovitih insekata, koji sišu krv. Tu dolazi u pr¬ 
vome redu jedna vrsta konjske muhe, Chrysops điscalis, koja 
obično napada na konje i stoku, no bode i sitne životinje i čovjeka. 
Krvlju bolesne životinje muha se inficira i kad poslije prede na 
zdravu, izravno joj ucijepi bolest. Jednakim načinom prenosi bolest 
i jedna vrsta krpelja, Dermacentor andersoni, koji se pričvrsti uz 
kožu životinja i siše krv. 

4^p čovjek bilo na koji način dođe u uži doticaj s bolesnom 
životinjom, bolest prelazi na njega. Zato u prvome redu obolijevaju 
ljudi, koji dolaze u dodir s krvlju i s unutrašnjim organima bolesne 
životinje; dakle na pr. lovac, koji skida krzno, mesar ili kuharica, 
koji režu sirovo meso itd. Čovjek gotovo redovito ima na ruci po 
koju sitnu ozljeau, većinom tako sitnu, da se ni ne vidi prostim 
okom, no to je dovoljno za uzročnike bolesti, ida tuda uđu u tijelo i 
počnu se množiti. Prvi znakovi bolesti pokazuju se obično tri dana 
nakon infekcije i nastupaju naglo, potpuno nenadano i neočekivano, 
usred dnevnoga posla: pojavi se silna glavobolja, povraćanje, groz¬ 
nica, boli u cijelome tijelu i čovjek pada u krajnju maiaksalost. Dva 
dana nakon toga započnu boli u t. zv. limfnim žlijezdama, malenim 

čvorićima, što ih čovjek ima vrlo mnogo po cijelome tijelu i od kojih 
poglavito upadaju u oči površne žlijezde odmah pod kožom u prepo¬ 
nama, u pregibu lakta, pod pazuhom i na drugim mjestima. Ako su 
bakteriji ušli u tijelo kroz kožu ruke, onda obole žlijezde noge itd. 
Žlijezde oteku, smelLŠavaju se i katkada se zagnoje. Istodobno ili nešto 
kasnije počinju bolovi i na mjestu, kuda su bakteriji ušli u kožu i 
tu se stvori maleni prištić, koji raste, raspada se i pretvori u čir. 
Žlijezde ostaju dugo vremena otečene i bolne, po 2—3 mjeseca. Tem¬ 
perature traju dosta dugo, 2—^3 tjedna, zatim počnu lagano popuštati; 
kad ih sasma nestane, ostaju samo još otečene i bolne žlijezde, no 
te traju dugo. Bolesnik se oporavlja vrlo polagano, rekonvalescen¬ 
cija traje najmanje 3 mjeseca, često i duže, po pola godine i po go- 


Krpelj Dermacentor andersoni. Lijevo mužjak, desno ženka. Povećano. 

Prirodna veličina iznosi oko 5 mm (Patton and Cragg: A Textbook of Medical Entomologv). 


dinu dana. Za razliku od psitakoze bolest je rijetko kada smrtonosna 
i obično svršava dobro. Najfatalniji su slučajevi, kod kojih je ulazna 
tačka bolesti oko, dakle na primjer, gdje je čovjek taknuo oko pr¬ 
stima zaprljanim krvlju bolesne životinje. Tu se razvijaju veoma 
teški destruktivni procesi, koji se prošire dalje i mogu da dovrše 
smrtno ili da unište oko. 

Sasma se jednako razvija bolest, ako čovjek ne dode direktno ii 
doticaj s bolesnom životinjom, nego ako ga ubode inficirani insekat, 
dakle spomenuta vrsta muhe ili krpelja. Bolest se širi samo od 
životinje na čovjeka; izravno od čovjeka na čovjeka ne pre¬ 
lazi i zato i tu kao' i kod psitakoze bolesnik nije nimalo opasan za 
svoju okolinu. 

Tularemija je najprije bila zapažena u Sjevernoj Americi, gdje 
je bila poznata još prije rata. Kad su je poslije rata počeli inten¬ 
zivnije tražiti i drugdje, nađena je u Japanu, u Sibiriji i u evrop¬ 
skoj Rusiji, a u posljednje je vrijeme otkrivena u Norveškoj i u 









266 


Otmar Trausmilier 


Salep 


267 


Švedskoj .Čini se, da se bolest iz svoje domovine Amerike lagano 
kreće n smjeru spram zapada, spram Azije i Evrope. 

Psitakoza i tularemija vrlo nam dobro ilustriraju dva razna 
načina, na koja se mogu širiti zarazne bolesti. Psital^oza je planula 
naglo, poput eksplozije; epidemija je slijedila velike saobraćajne 
puteve i širila se s papigama pomoću saobraćajnih sredstava, paro¬ 
broda i željeznice. Cim se zabranio uvoz papiga, prometni su putevi 
za psitakozu ostali zatvoreni i ona se povukla natrag u svoju domo¬ 
vinu, u Južnu Ameriku. — Tularemija se nasuprot širi veoma pola¬ 
gano i bez ljudskoga sudjelovanja, nezavLsno od saobraćajnih sred¬ 
stava; ona putuje sama od sebe, rekao bi čovjek, podzemno, sakri¬ 
veno od naših pogleda i širi se među divljim glodavcima. Za razliku 
od psitakoze ona ne uzmiče iz novo osvojenih krajeva, nego kamo 
dođe, tamo ostaje trajno, pušta čvrst korijen. — Obje bolesti, i psi¬ 
takoza i tularemija, su tipični primjeri životinjskih bolesti, koje se¬ 
kundarno prelaze na ljude i one bacaju jasno svijetlo na veliku 
ulogu životinja u ljudskoj patologiji. 


SALEP 

Napisao dr. F, K u š a n 

Sa 1 slikom 

Tko je prolazio u zimsko jutro ulicama sarajevske Čaršije, mogao 
je susresti Arnaute, gdje nose u ruci bakrač, pod kojim se nalazi 
dagara (pećica) sa žeravicom, i sa drvenim šarpeljora o pojasu, u 
kome su poredani fildžani. Iz bakrača se puši, a Arnautin-salepdžija 
uzvikuje: »salep vrući«, »kajnar« (vrije)_ Obilazi ćefenko (du¬ 

ćančiće) i nudi prolaznicima ugodno, toplo piće. Kupuje svijet, ku¬ 
puje staro i mlado, čuje se srkanje salepa. Salepdžija stavlja svoju 
PQĆ s bakračem na zemlju, u snijeg, vadi fildžan iz šarpelja i natače 
u njega gustu svijetlosmedu i sluzavu tekućinu, koju posipa žućka¬ 
stim prahom iz posude, što je drži u šarpeljii. Djeca se guraju, hva¬ 
taju za fildžan i ispijaju, polako — da što duže traje i s onim uži¬ 
vanjem, koje može da osjeti samo orijentalac. 

Kao piće poznat je salep po čitavom Balkanu i po zemljama 
t^imo dalje na istok. Drže ga vrlo zdravim i ljekovitim pićem, tako 
da ga na istoku mnogo troše, negdje skoro toliko, koliko i crnu kavu. 
Nema naročitog okušaj zbog čega ga najčešće i začinjaju prahom 
droge »radix zingiberis«.^) Inače je salep kao hranljivo sredstvo bio 
poznat još u doba prije Krista. Plin i je, Theophrast i Dio- 
skorid ukazuju već na razne vrste bilja, od kojih se dobiva salep, 
te ga preporučuju kao hranljivo sredstvo. Salep kao piće kuha se 

'0 Biljka Zingiber officinale^ porijeklom iz Istoene Indije, daje drogu, 
čija je primjena kao mirodije i zbog ugodnoga mirisa vrlo raširena, naročito 
na istoku. 


od praha, što ga daje droga iTubera salep koja predstavlja osušene 
gomolje raznih vrsta i rodova iz porodice orhideja (Orchidaceae). 

O orhidejama već je bilo govora u »Prirodi«.^) 

Te su nam biljke poznate zbog 
svojih prekrasnih cvjetova. No baš 
talive orhideje ne služe za dobivanje 
spomenute droge. Ima među orhide¬ 
jama i manje lijepih oblika, vrsta, 
koje rastu po našim livadama i bre¬ 
žuljcima, uz vrela i potoke, u svije¬ 
tlim šumama. To su kaćuni, koji naj¬ 
većim dijelom pripadaju rodu Orchis, 
a rašireni su u nekih 80 vrsta od 
Evrope preko umjerene Azije, sjever¬ 
ne Afrike i Kanarskih Otoka do Sje¬ 
verne Amerike. Pored vrsta roda 
Orchis daju drogu Tubera Salep i 
vrste rodova Ophrys, Gymnadenia, 

Platanihera itd. No sve su te vrste 
u ljepoti i u rastu daleko iza bizar¬ 
nih oblika tropskih orhideja, i ako 
one predstavljaju kod nas prave bilj¬ 
ke krasnice. Kako ih blago ne pase, 
to se često puta pojavljuju u većoj hačunove stabljike sa gomoljima. 

množini na našim livadama. Naj¬ 
običnije su: Orchis morio, O. militaris, O. mascula, O. maculaia, 
O. latifolia i t. d. 

^ Biljka ima u vrijeme cvatnje dva gomolja, od kojih je jedan sta¬ 
riji, prošlogodišnji i uvenut, jer je iz njega istjerala ovogodišnja 
nadzemna stabljilia i drugi mlađi, ovogodišnji i sočan, s pupoljkom, 
iz kofjega će istjerati stabljika idućeg proljeća. Te su gomolje 
nazivali arapski Ijekarij koji su ih donosili u Evropu, »husjala salab«, 
iz čega je izveden i današnji naziv za drogu salep. 

Za drogu se uzima samo mlađi gomolj, kojega kopaju i vade 
neposredno iza cvatnje (u doba kad biljka ocvatej Svježi se i ,sočni 
gomolji očiste od zemlje, ofure vrelom vodom (da izgube sposobnost 
klijanja) i osuše na zraku. Vrlo- često se u tu svrhu nanižu na konac. 
Tako osušeni gomolji dolaze u promet kao Tubera Salep, izgrađeni 
su u svojoj unutrašnjosti iz većih stanica s vrlo tankim membra¬ 
nama. Pored stanica s igličastim kristalima i sa škrobom, najviše 
ih je sa sluzi, koja je ujedno i najraširenija tvar u drogi: sluzi ima 
48%, škroba 27%, albuminske tvari 5%, Šećera 1%, pepela 2% i tra¬ 
gova vinske kiseline. Droga je bez mirisa i sluzava okusa. 

Zbog tih sastojina, zbog velikog postotka sluzi najčešća je pri¬ 
mjena ove droge kod proljeva i kod crijevnoga katara djece. Inače 


Isp. u »Prirodi« članke dra Z. AriTOlda: Orhideja Vanda suavis (1930, 
str. 27), Stanhopea tigrina (1931, str. 178), Tropske orhideje (1933, str. 275). 5 ,. 

j-s salop voć od davniii© i u narodu smatran kao smdistvo za jacanjo, 
pa još i danas u orijentu vrlo mnogo služi kao lijek za slabiju i 
boležljivu djecu, protiv proljeva i srdobolje. Salep se uzirna i kao 
blaga i ljekovita hrana. Iz oblika kaćunovih gomolja proizašlo je 
u narodu vjerovanje, da salep pomaže i kod seksualne slabosti, odakle 
i njegova primjena kao afrodiziakum. 

Salep sabiru u nekim područjima Njemačke, na Balkanu, na 
mnogo mjesta u Maloj Aziji, Perziji, Afganistanu, Beludžistanu, 
Pendžabu, Bengaliji, Cey]onu itd. Sabire se nešto i u našoj državi, 
ali se ipak više uvozi i to najviše iz S m i r n e u Maloj Aziji, mnogo 
manje iz Bugarske. Salep, koji se uvozi, dosta je skup, pa bi tre¬ 
balo što više promicati sabiranje u našoj državi. 

Navest ću još priređivanje salepa kao pića u Bosni (prema V. 
Curčić: Korisno bilje — Salep, »Napredak«, broj 10', 1935, str. 
130, odakle su crpljeni i neki drugi podaci, koji se odnose na Bosnu): 
Salep se dobro osuši, stuče u avanu i prosije na često sito. U uza¬ 
vrelu vodu metne se ovoga praška prema potrebi i kuba (do pola 
sata). Najposlije se meće šećer, ali je još bolje med. Šećer ili med 
mogu se staviti zajedno s vodom i kad voda provri, zasipa se sale- 
pom. Na jedan litar vode dovoljne su dvije velike kašike salepova 
brašna, jer je on sluzav i jako se zgusne. Pije se, dok je toplo. 


O KORNJAŠIMA NAŠIH ŠPILJA 

Napisao GuidoNouveiller, Zagreb 
Sa 3 slike 

Godine 1831. našao je grof Pranz v. Hohenwart u Postonj- 
skpj Jami jednog špiljskog kukca, kojega je Scbmidt 1832. opisao 
u )>Illyrische Blaetter« pod imenom Leptoderus HohenwartL 

Otada je, povećavanjem interesa za čari podzemnog svijeta, 
svakim danom rastao broj otl^ića. Mnogo stranih i domaćih ko- 
leopterologa (stručnjaka, koje zanimaju kornjaši) bavilo se prouča¬ 
vanjem naše spiljske faune, tako da mi danas, 100 godina poslije 
otkrića prvog špiljskog kornjaša, poznamo na području Jugoslavije 
već na stotine vrsta kornjaša (Trechinae 160, Silphidae 186 vrsta 
i dr.) Najviše zasluga oko njihove sistematske obrade imaju pok. 
Ganglbauer (Beč), Prof. Miiller (Trst), Apfelbeck (Sa¬ 
rajevo) i Francuz J e a n n e 1, koji je u zadnje doba objelodanio 
svoje monografije o porodicama silfida i trehina špilja cij^ 
loga svijeta.^ Usprkos velikom broju poznatih vrsta, koje su podi¬ 
jeljene po svim krajevima Jugoslavije, skoro se svake godine opi 
su ju nove vrste. Špilja ima kod nas svagdje, ima ih toliko, da je 

^ Velik je broj vrsta iz špilja Mađarske, Bugarske, sa Alpa, Apenina i 
Pireneja, iz Francuske, Sjeverne Amerike i sa Kavkaza. Sigurno će se još i u 
drugim krajevima svijeta naći špiljskih kukaca, na primjer tamo, gdje su 
detaljnija istraživanja bila otešćana bilo kakvim zaprekama. 

jednom netko naše krševite krajeve usporedio sa spužvom. Većina 
špilja međutim još je slabo faunistički istražena. Ako pogledamo 
kartu rasprostranjenja špiljskih kornjaša, vidimo, da ih je najviše 
nađeno u krajevima, koji leže uz željezničku prugu, u blizini pri¬ 
staništa parobroda ili kojega većega grada, kao što je Ljubljana, 
Split, Sarajevo. 0 svim onim drugim špiljama, koje^ leže podalje 
od prometne mreže, znamo vrlo malo, pa stoga se može lako očeki¬ 
vati još mnogo zanimljivih otkrića. 

Mnogo utjecaja na špiljsku faunu i floru imaju one posebne 
prilike, koje vladaju u pećinama, u svakoj pojedinoj napose, a uvje¬ 
tovane su cijelim nizom faktora, kao što je vlažnost zraka i zemlje 
u njoj, temperatura, mogućnost cirkulacije uzduha i dr. Važne su 
zatim prilike, koje vladaju u pogledu svijetla, mogućnosti ishrane 
i sve one druge sitnice, za koje još ne znamo ili nam je njihovo 
značenje slabo poznato. Najbogatije faunom su one pećine, koje leže 
u vapnenastim gorama, a kod kojih još uvijek traje proces stva¬ 
ranja siga (stalaktita i stalagmita), koje imaju izvjestan stupanj 
vlage, srednju temperaturu od 7® C i malo ili nikakvo kretanje 
zraka. Još je bolje, ako se na nekim mjestima kupe manje ili veće 
količine vode. 

Sve životinje, koje se nalaze u špiljama, odlikuju se izvjesnim 
specifičnim osobinama, koje su nazivali karakterima prilagođivanja 
špiljskom životu. Ti su karakteri: degeneriranje očiju, gubitak 
pigmenta, jako razvijanje opipnih organa, koji nalmađuju nestalo 
vidno osjetilo, i zakržljavanje krila. Ovi karakteri nisu kod svih 
špiljskih životinja jednaki, nego pokazuju veći ili manji stupanj 
adaptacije (prilagođivanja) života u mraku. Taj stupanj adaptacije 
morao bi biti zavisan o duljini vremena, koje je prošlo od useljenja 
pojedine životinjske vrste u špilju. Držalo se, da su sve špiljske 
životinje nekad živjele izvan špilja i da su bile normalno razvijene. 
Kad su onda nekim slučajem dospjele u pećine, počele su se prila¬ 
gođivati tom novom načinu života. Poradi pomanjkanja svijetla 
nazadovao je vidni organ, a opipni su se organi uvelike razvijali, 
pigment je nestao. Međutim imamo u špiljama takvih životinja, 
koje imaju samo neke od ovih karaktera, dok se druge njihove oso¬ 
bine uopće nisu promijenile utjecajem tmine. Tako su kod dvokrilca 
Speomyia Absolonl iz jedne pećine u Hercegovini potpuno nestale 
ocele (sitne jednostavne oči), rilo se vanredno povećalo, krila su za¬ 
kržljala, ali koža je intenzivno crne boje. Špiljska muha Gymno~ 
mus iroglodytes ima naprotiv sitne, ali vidljive oči i žutu boju 
tijela. 

U zemlji nailazimo ispod kamenja, koje leži duboko u humusu, 
na životinje (kukce, stonoge, rake), koji posjeduju te iste karaktere, 
pa stoga ne možemo praviti razlike između špiljskih (kavernikolnih) 
i podzemnih (subteranih) zglavkara (Arthropoda). U Sloveniji na¬ 
lazimo redovito u zemlji bukovih Šuma one iste vrste kukaca ili 
Ijuskara (Crustacea), koje smo malo prije ulovili u kojoj obližnjoj 
špilji. Prema novijim istraživanjima pokazalo se, da se vezi između 
tako zvanog stupnja adaptacije podzemfiom životu sa sredinom, u 

kojoj Životinja živi, ne može pridodati onakav značaj, kako se to 
dosad htjelo i da na stvaranje kavernikolnih životinja izuzevši 
možda jedino čovječju ribicu (Proteus anguineiis) nije utjecao samo 
podzemni ambijent nego i koji drugi činilac. 

Onaj skup morfoloških modifikacija (promjena, preinaka), koji 
nazivamo »podzemni razvitak«, popraćen je u isto vrijeme važnim 
fiziološkim pojavama: bježanjem od svijetla, velikom osjetljivošću 
za kretanje zraka i potrebom za hladnom, vlagom zasićenom atmo¬ 
sferom. Ovo su primarne osobine kavernikolnih zglavkara, a spome- 



1 . Karta rasprostranjenja potporodica špiljskili Trehina 


nute morfološke su tek sekundarne naravi. Prema J e a n n e 1-u nisu 
klimatske prilike bile uzrokom, da su lucikolne (normalno razvijene) 
vrste išle ovim pravcem razvitka, nego se tu možda radi o jednoj 
pojavi starenja rodova, koja bi se mogla usporediti sa gigantizmom, 
koji je često puta opažen u paleontološkom razvitku kod grupa, koje 
su na međi nestajanja. Mnoge činjenice geografskog rasprostra¬ 
njenja kavernikolnih (a prema tome i subteranih) zglavkara upućuju 
nas, da je to bilo mnogo prije tako zvanoga ledenoga doba ili gla- 
cijala.^ Vlažna i hladna klima glacijalnih i preglacijalnih perijoda 

^ Prema stratigrafiji dijeli se povijest Zemljine kore u 6 perioda. Naj¬ 
mlađa je antropozojska koja ima dvije formacije: diluvij (starija) i aluvij 
(sadašnja formacija). U dilnviju bili sn n više navrata veliki dijelovi Evrope, 
pa i naše države, pokriveni golemim ledenjacima. Ove periode zaleđenosti zo¬ 
vemo »ledeno« ili glacijalno doba«. 

dozvoljavala je insektima, koji su već bili podvrgnuti ovom onto- 
genetskom razvitku, da žive na samoj površini zemlje. Prilike post- 
glacijala u većini slučajeva to više nisu dozvoljavale. Vrste na 
takvom stupnju razvitka bile su prisiljene da potraže mjesta u pod¬ 
zemnoj fauni, za vlažnih perioda (ili u vlažnim krajevima) u zemlji, 
a za sušnih u špiljama. Prema tome vidimo, da se one nisu razvile 
u tom pravcu tek onda, pošto su ušle u špilje, nego još prije toga. 
Nastupom današnjih prilika, karakter njihovih fizioloških osobina 
nije dozvoljavao eksistenciju u nijednoj drugoj klimi nego u onoj, 
koja danas vlada u špiljama ili — na višim i hladnijim položajima 
— u zemlji. Špilja ili podzemlje kao sredina,^ u kojoj one^^žive, 
nalazeći u njoj odgovarajuće životne uvjete, nije proizvela njihove 
pojedine morfološke osobine, nego su one nastale zbog ontogenet- 
skog razvitka, koji nije bio zavisan od te sredine. 

Vrstama, koje su išle ovim pravcem razvitka, prilike za život 
na površini zemlje nisu bile prikladne za vrijeme sušnih postglaci- 
jalnih perioda. Jedino u vapnenastim terenima, u vlažnoj zemlji 
šumovitih dolina, u dubokim pukotinama i špiljama sačuvalo nam 
se njihovo boravište. A izumrle su tamo, gdje nisu imale mogućnosti 
da naseljavaju podzemlje. U šumovitoj Sloveniji, koja obiluje obo¬ 
rinama, nalazimo u zemlji pod dubokim kamenjem mnogo više sli¬ 
jepih vrsta nego u špiljama. U krševitoj i stoga suhoj ^ Dalrnaciji 
imamo ih na otvorenom samo u šumama na planini Svilaji i Dinari, 
u visini od 1500 m, a na drugim mjestima — na kojima više nema 
šuma, a prema tome ni njima jako potrebne vlage — povukle su 
se u špilje. 

Od početka svojega podzemnog razvitka ograničili su se poje¬ 
dini rodovi insekata na vrlo usko područje obitavanja. Sve su prvo¬ 
bitno lokalne rase ostale u svojim pukotinama, dubokim dolinama 
i špiljama izolirane jedne od drugih i razvile se u vrste, koje između 
sebe nisu dolazile u doticaj. Sadašnje vrste predstavljaju žive fo¬ 
sile i sačuvale su se na onom mjestu, koje su zapremale i na početku 
svog podzemnog razvitka. Ove su se vrste sačuvale toliko bolje, ko¬ 
liko je klima pojedinog mjesta vlažnija. Tako nalazimo na visokim 
planinama neke podzemne vrste, kojih ima na podnožju istih samo 
u špiljama. Najbolji primjer je Batrana (Bihar, Eumunjska), gdje 
nalazimo na visini od 1500 m na samoj površini zemlje neke vrste 
slijepih kornjaša, koji žive na visini od 1000 m duboko u zemlji, a 
kod 500 m jedino u špiljama. Na ovom brdu vidimo, na koji su 
način nastale kavernikolne vrste. Najprije živeći na površini zemlje 
prelaze, padanjem visine, a time i vlage i hladnoće, u samu zemlju, 
a napokon i u špilju, a da se pri tom morfološki ne razlikuju. Ova 
konstatacija se međutim ne može generalizirati. 

Proučavanje špiljske faune mnogo je doprinijelo upoznavanju 
geologije. U južnoj Bosni i u Hercegovini živi u raznim špiljama 
Aphaenopsis (Scotoplanetes), podrod slijepih trehina (spada u 
trČuljke, Carabidae), koji pokazuje veliku sličnost sa podrodom 
Aphaenops iz Pireneja, Trechus babiniensis iz Albanije srodan je 

vrsti Trechus pyreriaeus. Isti je slučaj sa rodovima Hoffmannela (iz 
porodice strvinara, Silphidae) sa planine Biokova u Dalmaciji i 
Speocharis iz Španije. Trčuljak Hypogeobium ima dvije vrste, jednu 
albanicum iz Albanije i drugu Jordai sa Balearskih Otoka (kod 
istočne obale Španije). Ove srodnosti između vrsta i porodica, koje 
nastavaju u tako udaljenim mjestima kao što je jadranska obala i 
Pirenejski Poluotok, potječu od kopnene veze, koju su ta mjesta 
imala u prijašnjim periodama (eocen), pa je migracija kukaca, koja 
je počela od zapadne Azije, bila moguća sve do današnje Španije. 



SI. 1 Prednji dijelovi tijela od Antroherpon Hossei iz jedne pećine kod Trebinja> 
Hercegovina. Na slici vidimo glavu bez traga očiju, prve članke jako izduženih 
ticala i dlakave noge, koje završavaju čakljicama, kojima se služe, kad hodaju 
po glatkim zidovima pećina, gdje im i najmanja izbočina služi kao uporište. 
SI. 2. Seracamaurops FriesenL Ova interesantna, potpuno slijepa vrsta (ide u 
Psedalphidae, Coleoptera) živi u jednoj 35 m dubokoj jami u blizini Trebinja, 

Hercegovina. 

Još je nerazjašnjena pojava, da neke porodice špiljskih kornjaša, 
kao Anophtlialmus (Carabidae) Leptoderus, Astagobius i Aphaobius 
(Silphidae) ne prelaze crtu, koja spaja Zagreb sa otokom Cresom. 
Ove porodice zapremaju područje sjeverno od te crte, neke druge 
međutim, koje prebivaju u krajevima južno od nje, prelaze je na 
nekim mjestima. To su Typhlotrechus, Bathysciotes, Bathyscia, Pa- 
rapropus. Valjda je u kakvoj prijašnjoj periodi bila jedna barijera, 
bilo koje vrsti, koja se protezala u ovom smjeru i sprečavala sje¬ 
vernim porodicama, da se šire prema jugu. Nestankom ove barijere 
južne vrste, koje su i morfološki mlađe, imale su mogućnost da za¬ 
premaju obližnje područje sjeverno od nje. 

Prema priloženoj karti se vidi, kako skoro sval^i podrod slijepih 
trehina zaprema jedan određeni prostor, u kojemu se ne miješa 
s nijednim drugim. Jedini izuzetak je Slovenija i dio Hrvatske do 
Ogulina, u kojima nalazimo pomiješane vrste Anophthalmus i Typh- 
lotrechus. I podrodovi špiljskih silfida zapremaju svojim vrstama 
jedno zatvoreno područje. U bosanskim špiljama i vani u šumi 
nalazimo endemične vrsti iz grupe Bathyscinae: Adelopsella bosn’ca, 
Magdelainella serbica, M. kauti, Bathyscia Apfelbecki, Proleonbar- 
della, Pholeonopsis i dr. U Kranjskoj djelomično u špiljama a ('je- 

lomično u šumi: Aphaobius, Oryotus, Bathyseiot6S, Bathyscimarphus, 
u Dalmaciji Anisocapha, Dalmatiola curzolensis, Hoffmannellea ma- 
karensis, Phaneropella lesinae. Od više diferenciranih podrodova 
silfida (kojih se dosad našlo samo u pećinama), nalazimo u Bosni 
Apholeonus, Setnikia, Leonhardia, Charonites. U Hercegovini Ha- 
desia, Parantrophilon i Icharonia. U Dalmaciji Haplotropidius, koji 
dodiruje Bosnu na Dinarskim planinama, ,Speleobates imamo u svim 
pećinama dalmatinskih otoka (od Korčule do Dugoga Otoka). Speo- 
planes giganteus, naš najveći špiljski kornjaš, poznat je iz dviju 
pećina, jedna, na planini Mosoru, a druga na planini Biokovu. Obje 
se zovu »Ledenica« i imaju jako nisku temperaturu. Vrste roda Pa- 
rapropus nastavaju u špiljama jednoga dijela Bosne, Like, južnih 
dijelova Hrvatske, a u Kranjskoj u području oko Crnonndja. Lepto- 
derus-a ima u području Postonjske Jame. Zanimljivo je rasprostra- 
njenje Antroherpona. Ima ga u svim špiljama Bosne južno od Sa¬ 
rajeva, u Hercegovini, u Crnoj Gori, a u Dalmaciji u jednoj jedinoj 
špilji, u čuvenoj Vranjači kod Splita. 

Biologija špiljskih kornjaša je slabo poznata. Tražeći kornjaše 
u špiljama nailazimo kadikad i na njihove ličinke. Jedino od bolje 
diferenciranih porodica iz grupe Silphidae (Leptoderus, Parapropus, 
Antroherpon, Apholeonus i dr.) nije se još našla nijedna od njihovih 
razvojnih faza, premda poznamo već na stotine vrsta. Još se ne zna, 
gdje i kako se obavlja njihova metamorfoza (preobražavanje) od 
jajašca do gotovog kukca). I inače je u terariju teško pratiti taj 
razvitak recimo jednoga Anophthalmus-a, jer nam je nemoguće, 
da mu za vrijeme raznih godišnjih perioda, koliko već traje njegov 
razvitak, pružimo onaj ambijent, na koji je priviknut. 


P A B I R C I 


PETUNIJE 

(Bilješka uz naslovnu sliku) 
Cesto — i ako u Zagrebu na žalost 
tek izuzetno — viđamo petunije na 
balkonima, gdje iživahnošću svojih 
boja prekidaju stereotipnost pelar- 
gonija, a nalazimo ih tu i tamo i 
kao lončanice, ili u gredicama vrto- 
va. Cvjetovi petunija, koje cvatu vr¬ 
lo bogato čitavo ljeto do kasno u je¬ 
sen, vrlo su raznolični: veći, manji, 
jednostavni ili puni, glatkih orisa ili 
valovito izvijuganih, pa i iscjepkanih 
rubova. Još više nego oblik i veli¬ 
čina cvijeta, koji u svojim dana¬ 
šnjim, vrtlarski visoko iskultiviranim 
formama jedva daje naslutiti jedno¬ 


stavni ishodni oblik, varira im boja. 
Ima petunija sa potpuno bijelim, žuć¬ 
kastim, ružičastim i crvenim, mo¬ 
drim i violetnim, pa čak i tamno pur¬ 
purnim cvjetovima. Cvjetovi mogu 
biti jednovite boje, no još su češće 
odlike raznobojno išaranih i ispru- 
tanih ili pjegavih cvjetova. Naročito 
su lijepi cvjetovi, kod kojih tamna 
boja gotovo crnog ždrijela, u kome 
samo prašnici i pestić zadržavaju 
svijetlu sumporastu žutu boju, poput 
žilica prelazi na svijetlu plohu izbe¬ 
čenog cvjetnog oboda. Druge se pe¬ 
tunije odlikuju posve nježno oboje¬ 
nim, gotovo bijelim ždrijelom i tam¬ 
nije obojenim vanjskim rubom lati- 

ca. Šare su kadikad posve pravilne, 
većinom zrakaste, a kadikad opet 
posve nepravilne te prelaze u pjege. 

Šarenilo cvjetova, raskoš njihovih 
boja i bogatstvo oblika, a uz to ot¬ 
pornost biljke, koja se udružuje sa 
razmjerno vrlo jednostavnom kultu¬ 
rom, našlo je mnogo ljubitelja, pa 


hybrida hort. — ishodište za uzgoj 
pomenutih vrtlarskih odlika, nastala 
jo prvotno u glavnom križanjem dvi¬ 
ju vrsta: mirisne nyctaginiflorCL i 
P. violacea. Petunije ubrajamo u po¬ 
rodicu solanaceja, koja ujedinjuje u 
sebi ćitav niz kako vrtlarskih lije¬ 
pih i zanimljivih biljaka (Datura, 



Bijela odliha petunije; Petunia fi.jbriđa fimbriata. Foto : M. Ssabo. 


petunije rado upotrebljavamo kao 
podesan materijal za ukras balkona 
i prozora, a i vrtnih gredica. Za bal¬ 
kone se naročito rado uzima poviju¬ 
ša Petunia hybrida pendula hort. u 
svim mogućim nijansama boja, dok 
je za gredice i kao lončanica pode- 
snija niska P. hybr. grandiflora hort. 
jednostavnih kao i punih cvjetova. 
Veoma velikim, a uz to i lijepo iša¬ 
ranim cvjetovima odlikuje se Petunia 
hybrida grandiflora superbissima 
hort. Petunija, koju prikazuje slika 
(foto Szabo), jedna je bijela i njež¬ 
na odlika petunije: Petunia hybr. 

fimbriata. 

Domovina petunije je Južna Ame¬ 
rika. TI Argentini i Braziliji postoji 
oko 14 vrsta petunija, no Petunia 


Salpiglossis), tako i gospodarski, pa 
i farmaceutski važnih vrsta (Capsi- 
cum, Solanum, Nicotiana, Scopoliaf 
Blizu srodnost duhanu potvrđuje i 
brazilijansko ime »petun«, koje znači 
zapravo duhan. Dr. Klas Z. 

Dvoglave zmije. Od gosp. dra Mi¬ 
lutina Eadovanovića, kustosa 
zoološkog odjela zemaljskoga muze¬ 
ja u Sarajevu, primili smo zanimlji¬ 
vu sliku dviju dvoglavih zmija, čiji 
se preparati čuvaju u tamošnjoj her- 
petološkoj zbirci. 

Prema podacima dra Eadovano¬ 
vića oba primjerka pripadaju vrsti 
Coronella laevis, kojoj je narodno 
ime smukulja ili gladiš (jer 
su u nje glatke ljuske). 





f. 




»Manji primjer^ jo nađen još 
1891. godine u blizini Doboja u Bo¬ 
sni, a o drugom nema na žalost ni¬ 
kakvih podataka. Prvi (lijevi na sli¬ 
ci) je dugačak oko 15 cm, a drugi 
oko 17 cm. Kao što se na samoj slici 
vidi, tijelo lijevoga primjerka je 
valjkasto i jednostavno i tek se 
ispred same glave grana, dok je kod 
drugoga skoro cijelom dužinom do 
samoga repa pljosnato i široko, te 
jasno pokazuje svoju dvojnu prirodu. 
Na žalost oba primjerka su prilično 
oštećena, kao što se razabira i na 
slici.« 

U oba slučaja se radi o dvojnosti 
prednjega dijela tijela (duplicitas 
anterior). 

Ovakve dvojne tvorevine dosta su 
česte i kod ljudi i kod ostalih kra- 
Iježnjaka.. One su ili rastavljene ili 
nerastavljene, • a proizlaze uvijek iz 
dvije različite embrionalne osnove, 
koje su se nalazile u jednom jaju. 

O pravim dvojnim tvoi’evinama 
govorimo samo onda, ako je tjelesna 
os u jednom dijelu dvojna (dvostru¬ 
ka), kao što je to doista slučaj kod 
naših smukulja. Ako su dvojne tvo¬ 
revine rastavljene, to jest, ako su 
samo organi ili dijelovi tijela, koji 
se nalaze izvan tjelesne osi, dvo¬ 
struki (na pr. prsti na ruci ili nogi, 
koji unutrašnji organ i t. d.), onda 
govorimo samo o prekobrojnoj tvo¬ 
revini. 

Prema tomu označujemo u smislu 
teratologije (nauke o nakazama) 
dvojnim ili dvostukim tvorevinama 
ona tijela, koja barem djelomice po¬ 
kazuju dvojstvo tjelesnih osiju. 

Dvojne tvorevine mnogo su češće 
kod ženskoga spola. Po P o r s t e r-u 
odnosi se omjer ženskih i muških 
dvojnih nakaznih tvorevina kao 2:1. 
Od 355 slučajeva, koje je on istražio, 
pripadala su 232 ženskom, a 123 mu¬ 
škom spolu. 


Isto tvrde i drugi teratolozi 
(S c h w a 1 b e, H a 11 e r, M e c k e 1, 
Otto). 



Dvoglave smuhulje (Coronella laevis) iz sbirke 
gmazova zeri’aljshoga muzeja u Sarajevu 
Foto : M. Radovanović. 


Otto je istražio 142 dvojne na¬ 
kazne tvorevine, od kojih je 88 pri 

padalo ženskomu, a 54 muškomu 
spolu. 

G u r 11 navodi s obzirom na do¬ 
maće životinje ove brojeve za po¬ 
javljivanje dvojnih i trojnih nakaza 
(monstra bigemina et trigemina): 
konj 3, magarac 0, mula 1, goveče 
128, ovca 82, kozaS, svinja 19, pas 14, 
mačka 54. 

Iz ovih podataka se vidi, da do¬ 
maće životinje ne naginju jednako 
dvojnim i trojnim nakaznim tvore¬ 
vinama. Najviše naginju: goveče, 
ovca i mačka. 


parties similaires (zakon sjedinjenja 
istovrsnih dijelova). 

Dvojstvo ne smije da se sudi po 
spoljašnjosti. Podvostručenje redov¬ 
no ide dalje nego se spol ja vidi. Ako 
je na pr. glava dvojna, kao što je 
to slučaj kod naših zmija, onda se 
kod tačnije pretrage vidi, da su dvoj¬ 
ni i vratni pršljeni (lijeva zmija), a 
može da je dvostruka u velikom di¬ 
jelu i ostala kralježnica (desna 
zmija). 

O uzrocima postanja dvojnih na- 
kaznih tvorevina postoje razna mi¬ 



Dvoglava Hmi'ja psihaviea (Bitis arietans) is Durbana u Natalu (Južna Afriha). 

Photo: Nyt. The Ne\v Yorh Times (Wide World Photos). 


Nadalje je sigurno ustanovljeno, 
da su neki oblici dvojnih tvorevina 
različito česti kod pojedinih razreda 
kralježnjaka. Tako se prednja dvoj¬ 
nost tijela (duplicitas anterior) naj¬ 
češće pojavljuje kod riba, dok je 
mnogo rjeđa kod sisara i ljudi. 

Dvojne tvorevine drže se uvijek 
istovrsnim tkivima, odnosno istovr¬ 
snim dijelovima tijela, koji posredu¬ 
ju svezu. To je zakon, koji je posta¬ 
vio još Geofroy St. Hilaire: Loi 
d’affinite du soi pour soi, to jest za¬ 
kon afiniteta (spajanja) srodnih di¬ 
jelova tijela. 

Noviji francuski autori dali su 
ovome zakonu naziv: Loi d’union des 


šljenja, o kojima ovdje ne možemo 
raspravljati. Onima, koji se za ove 
probleme zanimaju, preporučamo ve¬ 
liko djelo S c h w a 1 b e-a o dvojnim 
i ostalim nakaznim tvorevinama. 

Što se napose tiče zmija, dvogla- 
vost (dicefalija) nije tako rijetka 
pojava. O tome nam priča već Al- 
drovandi, a i Linnć govori o 
jednoj dvoglavoj zmiji Coluber biće- 
phalus iz Bobergove zbirke. B. D ii- 
rigen je u svojoj herpetologiji po¬ 
pisao sve donle poznate slučajeve: 
Bonaparte donosi sliku dvoglave 
aspide (Vipera aspisj, F r o r i e p 
spominje jedan zmijski preparat 'z 
svoje zbirke, u kojega su dvije gla¬ 

ve i dva repa, a jedan trup, d e 
B e 11 a spominje mladu dvoglavu 
aspidu i dvije mlade dvoglave bje- 
louške, H. D o r n e r mladu dvogla¬ 
vu riđovku {Vipera berus), koja je 
živjela 4 dana, B. Effeldt dvogla¬ 
vu smukulju, koja je živjela deset 
dana i jednu mladu smukulju sa dvi¬ 
je zajedno srasle glave i t. d. 

I Gjuro Kolombatović spo¬ 
minje jedan primjerak dvoglave ša¬ 
mije ( Vipera ammodytes)y ulovljen 
kod Bola na otoku Braču 1895. go 
dine. 

Veliku senzaciju pobudio je u 
naučnim krugovima dvoglavi pri¬ 
mjerak otrovne zmije psikavice {Bi¬ 
tis arietans), koju je ove godine 
u mjesecu svibnju zatekao i ulovio 
jedan urođenik na plantažama še¬ 
ćerne trske u području brda Mount 
Bdgecumbe (čitaj: Edžkamb), u bli¬ 
zini grada Durbana u Natalu (Ju¬ 
žna Afrika). Ovaj primjerak ima 
dvije potpuno formirane i normalno 
razvijene glave, svaka sa otrovnim 
zubima, pa je tako dvostruko smrto¬ 
nosan. Ima dakako dvojne i ostale 
organe, koji pripadaju glavi, dakle 
četiri oka, dva jezika i t. d. Zmija, 
koja po svojoj vrsti ide u red 
najvećih, najružnijih i najljućih 
otrovnica (izraste do 150 cm), uhva¬ 
ćena je živa i nalazi se sad u tera- 
riju prirodoslovnog muzeja u Dur- 
banu. 

Osim dvogla vesti poznata je u te- 
ratologiji i troglavost (tricefalija), 
koja je svakako rjeđa pojava, ali 
nam dosad nije poznat iz literature 
nijedan takav slučaj kod zmija. Vje¬ 
rojatno je, da i ona dolazi kao ano¬ 
malija, samo što dosad nije opažena 
od stručnjaka herpetologa. 

Naš narod naprotiv zna za poja¬ 
vu troglavosti kod zmija, dok u svo¬ 
jem predanju (pjesmama i pričama) 
spominje troglavu zmiju, troglavu 
guju, zmiju troglavku i troglavkinju 


guju. (Isp. M, Hirtz, Bječnik nar. 
zool. naziva. Zagreb, 1928, str. 158). 

M. Hirtz 

Farme za životinje krznašice u 
Njemačkoj. Nedavno je državni sta¬ 
tistički ured u Njemačkoj izdao iz¬ 
vještaj o gajenju životinja krznašica, 
iz kojega prenosimo ove zanimljive 
podatke. 

Broj plemenitih životinja krzna¬ 
šica bez mladih životinja je ovaj; 
nutrija ima 13.371, srebrnih lisica 
10.564, vidra močvarica 4596, karakul- 
ovaca 2632, rakuna (Procyon lotor) 
1583, modrih lisica (Vulpes lagopus) 
393. Ostale vrste životinja krznašica: 
kune, tvorovi, divlji sibirski psi (Ca- 
nis procyonoides)^ dabri, skunki {Me- 
phitis mephitis) i t. d. od podređene 
su važnosti. 

Gotovo kod svih vrsta životinja 
krznašica, naročito kod nutrije, opa¬ 
ža se znatni porast u gajenju. U za¬ 
ostatku su prema prijašnjim godina¬ 
ma samo vidre močvarice. 

Broj farma za životinje krznašice 
više se nego podvostručio u poredbi 
sa posljednjom statistikom iz 1931. 
godine. Porastao je od 979 na 2015 
farma. Farme nisu više ograničene 
na sjeverozapadnu, srednju i južnu 
Njemačku, nego su se razgranile po 
čitavoj državi gotovo u istoj mjeri. 
Ima ih visoko gore u alpskim pro- 
dolicama, u srednjem gorju, na mor¬ 
skoj obali — u osamljenim, skrovi¬ 
tim položajima, u blizini sela i gra¬ 
dova, dapače usred velikih gradova. 
Iskustvo posljednjih godina je naime 
pokazalo, da uspješno gajenje živo¬ 
tinja krznašica ne zavisi o ekstremno 
strogim zimama, kako se prije dr¬ 
žalo, nego da se životinje krznašice 
mogu s uspjehom gajiti u svim di¬ 
jelovima zemlje i proizvesti krzna, 
koja nimalo ne zaostaju kakvoćom 
za krznima drugih evropskih zema¬ 
lja ili Amerike i Azije. 

Sto se tiče pojedinih životinja 
krznašica, razabira se iz statistike, 
da pojedini krajevi Njemačke daju 
prednost određenim vrstama. Tako 
gaje natriju (Myocastor coypus) na¬ 
ročito u jugozapadnoj Njemačkoj, 
srebrne lisice naročito u sjeveroza¬ 
padnoj i južnoj Njemačkoj, vidre 
močvarice (Mastela lutreola) u Do¬ 
njoj Sleziji, a karakul-ovce i modre 
(polarne) lisice u stednjoj Njema¬ 
čkoj. 

Po veličini su farme dakako razli¬ 
čite. Ima malih farma sa 4 do 20 
životinja, srednjih farma sa preko 
^ do 100 životinja i velikih farma 
sa preko 100 životinja. Na male far¬ 
me otpada 81,3%, na srednje 16,5%, 
na velike 2,2%. 

Velike farme sa više od lOO živo¬ 
tinja vrlo su rijetke; ima ih u čita¬ 
voj Njemačkoj samo 44. 

One su dakako samostalna podu¬ 
zeća, dok se male i srednje farme 
podržavaju naprotiv kao sporedoa 
poduzeća većinom u vezi sa drugim 
privrednim granama gospodarstva, 
dakle pored poljoprivrede, vrtlarstva, 
ribarstva i t. d., pri čemu se kao 
hrana za životinje iskorišćuju razni 
otpaci (drob, riblj'e glave, otpaci od 
povrća i t. d. Ovi otpaci ujedno pred¬ 
stavljaju dobru i jeftinu hranu; koja 
bi inače propala, a ovako donosi ko¬ 
rist. Dakako baš o vrsti otpadaka 
zavisi i izbor životinja u farmi, — 
hoće li se naime gajiti mesožderci 
kao na pr. lisice i vidre močvarice 
ili biljožderci kao na pr. nutrija. 

U farmama ove vrste ima prema 
tomu malo troška, a to je za renta¬ 
bilnost poduzeća od glavne važnosti. 
* Opaža se, da se velike farme sve 
više smještaju u blizinu velikih gra¬ 
dova, gdje je dobavljanje hrane za 
životinje krznašice mnogo lakše. 

Radi velikoga razgranjenja farma 
za životinje krznašice oteSčana je 


u Njemačkoj već danas prodaja sa¬ 
mih životinja za rasplod, ali se zato 
dobro odvija prodaja plemenitih 
krzna. 

Materinsko mlijeko najbolje sred¬ 
stvo za zaustavljanje krvi. Ovo je 
jedno od najnovijih otkrića medicin¬ 
ske nauke, do kojega je došlo sluča¬ 
jem. Bečki liječnik dr. Sole bavio 
se problemom reakcije materinskoga 
mlijeka na boje. U tečaju ovih istra¬ 
živanja nametnuo se pokus, da se 
materinsko mlijeko pomiješa sa krv¬ 
lju. I kad se to učinilo, došlo je do 
iznenađenja: krv, kojoj su dodali ma¬ 
terinskoga mlijeka, zgrušala se u 
vrlo kratkom vremenu. 

Dok se krv, kojoj se doda neko 
indiferentno sredstvo na pr. rasto- 
pina kuhinjske soli, potpuno zgruša 
istom poslije šest do osam minuta, 
dotle se krv zgruša najduže za dvije 
minute, ako joj se doda malo mate¬ 
rinskoga mlijeka. 

Razumije se, da razlog zgrušava- 
nju ne leži u samom mlijeku, nego 
u jednoj njegovoj tvari, koja se od¬ 
likuje sposobnošću zgrušavanja, a 
može se iz mlijeka izdvojiti eentrifu- 
giranjem. Kod toga ova tvar prelazi 
u skorup (vrhnje), koje se može 
osušiti u obliku bijeloga praška, koji 
zadržava svoje djelovanje još dva do 
tri mjeseca. U svježe pomuzenom 
mlijeku prianja tvar uz suspendira¬ 
ne čestice. Kemijski sastav ove tvari 
još nije poznat, ali se toliko već mo¬ 
glo ustanoviti, da zagrijavanjem gu¬ 
bi svoju moć zgrušavanja krvi. 

Zanimljivo je i to, da se tvar, 
koja zaustavlja krv, dala dosad do¬ 
kazati samo u čovječjem mlijeku, ali 
ne i u mlijeku od krava, koza i mor^ 
skih praščića. Ne zna se još, kako 
stvar stoji sa mlijekom od kobilei 
c Premda na osnovu dosadašnjih 
istraživanja sam,o čovječjemu mli¬ 
jeku pripada to važno svojstvo da 
pospješuje zgrušavanje krvi, ono ne 


pretvara u gruševinu samo čovječjti 
krv nego i krv svih ostalih sisara. 

Dakako ovo otkriće je od veliko¬ 
ga značenja za liječničku praksu. 

Kad se čovjek kod brijanja pore- 
že, iz rane se pojavi nekoliko ka¬ 
pljica krvi, ali doskora krv prestane 
teći sama od sebe. To biva zbog to¬ 
ga, što se krv u trenutku, kad izađe 
iz krvnoga suda, tačnije, kad izgubi 
kontakt sa unutrašnjom stijenkom 
krvnoga suda, ppčinje zgrušavati. 
Krvna gruševina začepi ranu i tako 
zaustavi krvarenje. Dakako ako je 
rana velika, a krvarenje jako, krv 
teče dalje i teže se zaustavlja, jer 
krvna struja, koja prodire iz rane, 
odnosi sa sobom i čestice krvne gru- 
ševine tako da normalno zgrušava¬ 
nje krvi zataji, jer se od krvi ne 
mogu da stvaraju čepovi, koji bi ra¬ 
nu zatvorili. Još gore stoji stvar 
kod tako zvanih hemofila ili krvara, 
koji se odlikuju prirođenom slabošću 
zgrušavanja krvi. Kod njih je zgru- 
šavanje krvi tako sporo, da mo¬ 
gu i zbog neznatne rane uslijed ve¬ 
likoga krvarenja umrijeti, pa je kad¬ 
što i najmanji operativni zahvat, 
na pr. vađenje zuba, dovoljan da 
njihov život dođe u opasnost. 

Prema izvještaju dra. Sol e-a u 
bečkom društvu liječnika (Wiener 
Klinisehe Wochenschrift, Nr. 9, 1934) 
pokazalo se čovječje mlijeko u sv’m 
slučajevima teškoga krvarenja kao 
odlično sredstvo za zaustavljanje 
krvi. 

Što više kod kliničke primjene 
pokazalo se, da materinsko mlijeko 
daleko natkriljuje brzinom i sigur¬ 
nošću djelovanja sve druge ljekarije, 
koje služe za zaustavljanje krvi. 

Tako su mogli jednome djetetu, 
hemofilu, izvaditi bez opasnosti dva 
zuba kutnjaka jedan za drugim, 
pošto su upotrebili tampone natop¬ 
ljene materinskim mlijekom. Tam¬ 



poni su krvarenje potpuno zausta¬ 
vili, a operativnim zahvatom nastala 
rana u ozubini brzo je zacijelila. 
Isto dijete malo da nije dvije godine 
prije toga zaglavilo kod eKstraKcije 
(vađenja) zuba zbog velikog krva¬ 
renja. 

Ali materinsko mlijeko nije se 
pokazalo kao suvereno sredstvo za¬ 
ustavljanja krvi samo kod hemofila, 
nego i kod svih krvarenja tkiva u 
normalnih ljudi. Osobito blagotvorno 
djeluje materinsko mlijeko kod te¬ 
ških operacija nosa, uha i čeljusti. 
Nijedno sredstvo zaustavljanja krvi 
kojim se dosad služila kirurgija u 
praksi, nije se pokazalo tako odlič¬ 
nim kod odstranjivanja polipa iz 
nosa kao upravo čovječje mlijeko. 
Ako je tampon, napojen mlijekom, 
ležao na rani pola sata, pacienti mo¬ 
gli su otići kući bez bojazni da će 
rana naknadno prokrvariti. 

Blagotvorno djelovanje zausta¬ 
vljanja krvi pomoću čovječjega mli¬ 
jeka ograničeno je isključivo na 
mjesto svoje primjene. Ono dakle 
nije neki lijek od hemofilije. Mlije¬ 
ko n'pošto ne djeluje, ako se ubriz¬ 
gava; njegova sposobnost zaustav¬ 
ljanja krvi dolazi do punoga izraža¬ 
ja samo u dodiru sa tkivom, koje 
krvari. 

Zasad još ne znamo ništa o ke¬ 
mijskom sastavu, biću, svrsi i pori¬ 
jeklu ove Čudesne tvari u materin¬ 
skom mlijeku, koja zaustavlja krv 
(Po Walteru Finkleru, Die Umschau, 
1934, 363). 

Gljiva Kombueha kao lijek protiv 
mokraćnih kamenaca. Prije nekoliko 
godina gajili su u mnogim privat- 
n'm kućanstvima gljivu Kombueha, 
od koje se priređuje čaj. Kombueha- 
čaj je kisela okusa, a upotrebljava 
se kao kućevno sredstvo protiv raz¬ 
ličitih bolesti. Pitijasta masa, koja 
sjeća na pače ili hladetinu, nije dru- 

go, nego zadruga gljiva, koja prije 
svega proizvodi glukon-kiseli- 
nu. Čini se, da upravo ova kiselina 
i predstavlja djelatnu sastojinu Kom- 
bucka-čaja. 

Kako javlja »Munchner medizini- 
sche Wocliensc]irift (Munchenski me 
dicinski tjednik) u 14. broju od ove 
godine, učinio je docent dr. S. H e r- 
m a n n (Praha) važna farmakološka 
istraživanja sa glukon - kiselinom, 
koju izlučuju gljive Kombucha ili 
koja se proizvodi kemijskim putem. 

Životinjski i čovječji organi7.am 
izvrsno podnose slobodnu glukon-ki- 
selinu, dapače i poslije dugogodišnjeg 
dnevnog uživanja bez svakih štetnih 
posljedica. Kiselina se naime opet iz 
organizma djelomice izdvaja sa mo¬ 
kraćom u svojem slobodnom stanju 

Puštamo li glukon-kiselinu da dje¬ 
luje u pokusnoj staklenki na fosfatne 
kamence, koji se mogu stvarati u 
mokraćnim putevima, kamenci se po¬ 
slije nekoliko dana većim dijelom 
otope u kiselini. H e r m a n n je sebi 
postavio pitanje, da li se ova spo¬ 
sobnost otapanja kamenaca pomoću 
glukon-kiseline očituje također u or¬ 
ganizmu, pa je za pokus u mokraćni 
mjehur kunića vještačkim načinom 
unio fosfatne kamence. Tad je neko¬ 
liko sedmica redom ubrizgavao son¬ 
dom životinjama rastanjenu glukon- 
kiselinu ili jedan Kombucha prepa¬ 
rat. Fosfatni kamenci, koje je Her- 
m a n n prije toga odredio po veliči¬ 
ni i težini, po malo su bivali sve 
manji i napokon, su se izdvojili kroz 
mokraćnu cijev. Na osnovu ovih 
svojih pokusa predlaže H e r m a n n, 
da se gljiva Kombucha klinički is¬ 
pita i na čovjeku s obzirom na svo¬ 
ju sposobnost otapanja fosfatnih ka¬ 
menaca. 

Mokraćni kamenci su kamečcima 
slična tijela u mokraćnim putevima, 
a sastoje od mokraeno kiselih, fos¬ 


forno kiselih, oksalno kiselih soli i 
čistina. Bubrežni kamenci uzrokuju 
žestoke boli i katar gornjih mokra¬ 
ćnih puteva (sluz, gnoj u mokraći). 
Sitni mokraćni kamenci u mokrać¬ 
nom mjehuru izdvajaju se kadšto u 
obliku sitnoga pijeska sa mokraćom, 
veći kamenci uzrokuju žestoke boli, 
poteškoće kod uriniranja (mokrenja) 
i upalu mokraćnoga mjehura. Kod 
pretrage sondom poznaju se po zvu¬ 
ku, a mogu se ustanoviti također 
rontgenskim zrakama. Zbog gnojenja 
bubrega mogu mokraćni kamenci do¬ 
vesti i do smrti. Odstranjuju ka¬ 
mence otvaranjem mokraćnoga mje¬ 
hura ili ih razbijaju u mjehuru po¬ 
moću osobitih kliješta (tako zvana 
lithotripsija), a iz bubrega ih ta¬ 
kođer odstranjuju kirurškim za¬ 
hvatom. 

Poznato je, da se preporučuju ra¬ 
zne mineralne vode, koje sprečavaju 
stvaranje kamenaca. — Kamenci do¬ 
laze i kod domaćih životinja u mje¬ 
huru i mokraćnoj cijevi kod muških 
životinja, najčešće kod volova, pa je 
i kod njih potreban operativni za¬ 
hvat ,da se iz tijela odstrane. 

Bio bi pravi blagoslov za čovje¬ 
čanstvo da H e r m a n n-ovi pokusi 
dovedu do liječenja kamenaca po¬ 
moću glukon-kiseline, jer bi onda po¬ 
stale suvišne teške operacije. 

Ambra. Od davnine ima ambra, 
koju zovu još a m b e r, bajoslovnu 
vrijednost. Još davno prije nego su 
naslućivali njezino pravo porijeklo, 
bijaše ambra znamenit predmet trgo¬ 
vine, a služila je kao dodatak koz¬ 
metičkim preparatima, lijekovima i 
ljubavnim napicima. 

Prema današnjem stanju našega 
znanja ambra je bolećiva lučevina 
(sekret) jetre ili drugih utrobnih or¬ 
gana uljarke ili ulješure (Ca- 
todon macrocephalus). U tome mi¬ 
šljenju slažu se svi kitolovci, da su 

to bolesni kitovi, koji daju ovaj dra¬ 
gocjeni proizvod, i oni se uvijek ra¬ 
duju omršavljelim životinjama, koje 
daju malo ulja (masti), ali zato tim 
više ambre, koja redovno nadmašuje 
vrijednost ulja. 

Ambra je neprozirna siva masa 
Ijuskave strukture, čiji miris sjeća 
na mošus i benzoe-smolu (Asa dulcis) 
koja se dobiva iz kore debla od 
Styrax benzoin u Kočinkini, Siamu, 
na Javi i Sumatri. Kao što o d o- 
1 j e n ili mačja trava (Vaferia- 
no. officinalis) djeluje na sve mačke, 
tako ima miris ambre pri vlaci jivo, 
prijatno djelovanje na većinu ljudi, 
dok na neke djeluje odvratno, i to 
nezavisno od jakosti ili Čistoće oto¬ 
pine. 

Kako pokazuje kemijsko istraži¬ 
vanje, postoji ambra od jedne mje¬ 
šavine organskih i anorganskih tva¬ 
ri. Ambru možemo sebi predstaviti 
kao nešto slična žučnim kamencima, 
pa je zbog toga vrlo lako moguće, 
da je taj proizvod, što ga mi toliko 
cijenimo, za samoga kita sve drugo 
prije nego po želji. 

Dok u Evropi i Americi upotre¬ 
bljavaju ambru poglavito za priređi¬ 
vanje najfinijih parfema, dotle ju 
Malaji i Kinezi upotrebljavaju kao 
začin vinu i u razne druge svrhe. 
Njezinu čistoću ispituju na taj način 
da malu količinu ambre rastaru u 
prah i bace u kipući čaj. Prava am¬ 
bra rastopi se posve u čaju, ne ostav¬ 
ljajući za sobom masnoga sloja. 

Nema apsolutno sigurnih kemij¬ 
skih ili mikroskopskih metoda istra¬ 
živanja, pomoću kojih bi se mogla 
ustanoviti valjanost ambre. Ambra 
se mora nasuprot taksirati istim na¬ 
činom, kojim poznavalac vina taksi¬ 
ra kakvoću vina. Iskusni proizva- 
đači i trgovci parfema rastaru malu 
količinu ambre u hladnom alkoholu, 
zbog čega se njezin miris pojavi u 


takvoj čistoći, da ne može doći do 
zablude. 

Ima i crne ambre. Boja crne am¬ 
bre potječe po svoj prilici od gla- 
vonožaca {Cephalopoda), koje je kit 
potrošio, ali i ova crna ambra po¬ 
stane svijetla, ako duže vremena leži 
u vodi. 

Cijena prave ambre je 500 do 700 
dolara po kilogramu, a to je u našem 
novcu oko 23.750 do 33.250 dinara. To 
znači, da se vrijednost ambre doista 
mjeri zlatom i da nije nimalo pre¬ 
tjerano, što su ambru prozvali »pli- 
vajućim zlatom«. U Bostonskom ča¬ 
sopisu »Ledger« (G-lavna knjiga) iz 
1S59. godine nalazi se vijest o naj¬ 
većem nalazu ambre, koji je bio ikad 
učinjen; radi se o grumenu ambre 
od 750 funti, koji je nađen u jednom 
jedinom kitu. 

Kad bi jedanput uspjelo da se 
priredi ambra umjetnim načinom, to 
bi odmah i značilo katastrofalan pad 
u cijeni prirodne ambre. 

Podatke za ovu vijest o ambri va¬ 
dimo iz jednoga članka Eoberta Cus- 
bama Murphy-a, kuratora za mor¬ 
ske ptice u Američkom prirodoslov¬ 
nom muzeju u New Yorku. 

Prenosimo od riječi do riječi svr¬ 
šetak jegova članka; 

»Onome, koji se možda bavi mi¬ 
šlju dobivanja ambre vještačkim na¬ 
činom, svjetujem da poduzme pokuse 
sa tjelesnom masti mnogobrojnih gla- 
vonožaca (sipa, hobotnica, lignja) i 
ostalih 'mekušaca, koji imaju tako 
znamenitu ulogu u prehrani ul jarke. 
Bez sumnje mora da se u njima tra¬ 
ži izvor plivajućega zlata«. 

»Za vrijeme jedne vožnje u juž¬ 
nom Atlantiku dobio sam nekom zgo¬ 
dom nezaboravno svjedočanstvo o ne¬ 
pojmljivoj množini glavonožaca, ko¬ 
je proguta uljarka. Bili smo harpu- 
nirali jednu ul jarku srednje veliči¬ 
ne, dugačku 11 do 12 m, koja je po- 

čela povraćati glavonošce, dok smo 
iz najveće blizine promatrali njezinu 
smrtnu borbu. XJ velikim množinama 

moglo bi se reći: na bačve izla- 
žahu iz ralja uljarke ovi mnogo- 
kraki stvorovi, od kojih su većina 
bili dugački 45 do 60 cm, na povr¬ 
šinu, i kad je napokon kit ležao 
pred nama na vodi ispruženih pe¬ 
raja i nepomičan, pokrivale su lji¬ 
gave Iješine i preostaci glavonožaca 
površinu mora, koja je obuhvatala 
od prilike 5000 četvornih metara« 
(Natural History, Now York, 1933). 

Kako dugo može pijavica izdržati 
bez hrano? Nekako polovinom aprila 
počela sam promatrati pijavice (Hi- 
rudo officinalis), koje su upravo bi¬ 
le ulovljene. Bilo ih je pet. Veselo 
su veslale svojim plosnatim tijelom 
na toplome suncu. U staklenoj po¬ 
sudi, u koju sam ih smjestila, bilo 
je vrlo živo. Puzale su po kliskim 
staklenim stijenama posude čvrsto 
se prihvatajući, i plivale su praveći 
različite krivulje svojim gipkim ti¬ 
jelom. Ma kao da vrpce lepršaju na 
vjetru! 

Dok je bilo lijepo sunčano vrije¬ 
me, vazda su pokazivale mnogo smi¬ 
sla za živost i veselu igru. No kako 
je prošle godine bilo mnogo mrač¬ 
nih i kišovitih dana, naravno da se 
to i među pijavicama odražavalo. 
Za vrijeme naoblačenih dana i za 
kiše skutrile su se te vesele vrpce 
na dnu posude u oble gomilice. Kad 
smo ih znali naći i za lijepa vreme¬ 
na u ovako tužnom raspoloženju, 
znali smo, da će vrijeme krenuti na 
gore. Kad je trebalo ići na izlet, 
osobito smo važno pogledavali na taj 
naš novi barometar. U većini sluča¬ 
jeva nije nas prevario. 

Naročito je stalno vrijeme bilo. 
kad su pijavice izašle povrh vode, 
gdje su se prepuštale milovanju top¬ 


lih zraka. U takvoj su bezbrizi pro¬ 
živjele čitavo ljeto. 

Njihov je broj spao na tri. Jedna 
je naime uginula, pošto se napila 
mnogo krvi, a druga mi je kliznula 
u kanal, dok sam mijenjala vodu u 
posudi. Čitavo vrijeme sve od aprila 
nisu pijavice dobile nikakve hrane. 
Pijavice mogu u prirodi po nekoliko 
mjeseci izdržati bez hrane. Hrana 
zavisi o slučaju. Prema tome je ude- 
šeno njihovo crijevo. XJ resama eri 
jeva, koje su se smjestile lijevo i 
desno od glavnoga kanala i koje sm 
neobično velike, zaostane hranljivih 
tvari, od kojih može pijavica živjeti 
dulje vremena. Sigurno su i ove pi¬ 
javice, koje su bile kod mene zato¬ 
čene, mogle samo zbog bogate re 
zerve hranljivih tvari tako dugo iz¬ 
držati. 

U oktobru počela je najveća od 
preostalih poboljevati. Ni na što nije 
svraćala pažnje. Cak ni onda, kad 
sam prodrmala posudu, dok su dru¬ 
ge dvije veselo zaplivale, ona se ni¬ 
je ni maknula. Tek kad sa n bacila 
u vodu par listova od paprati, baci 
le su se sve tri pijavice pomamno 
na to lišće. Prisisale su se na nj kao 
da žele iz njega isisati krv. Tad su 
već bile šest mjeseci bez hrane. Cim 
je ona bolesna pijavica osjetila var¬ 
ku, razočarano je ostavila list i opet 
se skupila u gomilicu na dnu posu 
de. Na sredini njezina tijela opažao 
se dubok zarez, kao da ju je neko 
kliještima stisnuo. Za nekoliko dana 
ispružila se na dnu posude, a njeno 
tijelo, koje je inače plosnato, postalo 
je okruglo, jer je bilo nabreklo od 
vode. Uginula je... 

U novembru počela je poboljevati 
i pretposljednja pijavica. I ona se 
stegnula u sredini tijela, pa je na¬ 
kon tjedan dana uginula. Preostala 
je još najmanja, koja je veselo pli¬ 
vala za sunčanih decembarskih da¬ 


na. Ona se zabavljala ubačenim li¬ 
šćem, ovijala se oko njega, pokuša¬ 
vala ga sisati, odbacivala ga i izno¬ 
va pokušavala sisati. Polovicom de¬ 
cembra uginula je i ta posljednja 
pijavica. To znači, da je preko osam 
mjeseci izdržala bez hrane. 

Horvat Anđela 

Životinjski svijet u kukcožderuim 
biljkama roda Nepentlies. U zemlja¬ 
ma jugoistočne Azije i na otocima In- 
doaustralije vrlo su česte kukeožder- 
ne biljke roda Nepenthes. Lišće tih 
biljaka pretvorilo se u neku vrstu 
šupljoga vi'ča, koji je dugačak 5 do 
4U cm, a u svojem donjem dijelu sa¬ 
država neku tekućinu, izluČinu iz žli¬ 
jezda, koje se nalaze na stijenkama 
te posude. Ova kisela tekućina po 
svome sastavu nalikuje na životinj¬ 
ske probavne sokove. Budući da je 
gornji dio vrča gladak i s unutrašnje 
strane prekriven voštanim slojem, či¬ 
tava biljka nalikuje na neku vrstu 
stupice za insekte, i kukci, koji u nju 
upadaju, nemaju više mogućnosti, da 
se spase. Stariji primjerci tih vrče¬ 
va ispunjeni su uvijek gustom ka¬ 
šom od ostataka životinja (pauka, ku¬ 
kaca), koje su upale u stupicu, pa ih 
je biljka probavila. Ali u vrčevima 
Nepenthes-biljke začudo nema samo 
uginulih, nego i mnogo živih životi¬ 
nja. Dosad je poznato preko 30 živo¬ 
tinjskih vrsta, koje žive isključivo u 
vrčevima vrsta roda Nepenthes, a osim 
toga ima i mnogo oblika, koji osim 
u Nepenthes-biljkama obitavaju i u 
vodama. Pravi stanovnici Nepenthes- 
biljaka su larvalni oblici komaraca i 
muha, pa ih je takvih poznato preko 
20 vrsta. Budući da se stanovnici 
vrsta roda Nepenthes hrane od raspa- 
lih uhvaćenih životinja, om su pravi 
komensali (stolni drugovi) biljke, i u 
tom pogledu se mogu porediti s crvi¬ 
ma utrobnjacima viših životinja. Mno¬ 
go vremena su sebi istraživači razbi¬ 




jali glave, kako to, da baš ove živo¬ 
tinje u probavnoj tekućini biljke 
ostaju na životu, dok biljka probav¬ 
lja ostale životinje, koje upadaju u 
nju. Po profesoru Augustu T h i e n e- 
m a n n-u biljka probavlja samo one 
životinje, koje se u njezinoj tekućini 
utope, dakle mrtve životinje, stanov¬ 
nike kopna. Neprobavljene ostaju na¬ 
protiv žive životinje, stanovnici vo¬ 
da, koje se u tekućini Nepenthes- 
vrsta ne mogu utopiti. A to, da sta¬ 
novnici Nepenthes-biljaka u gustoj 
tekućini ostaju na životu, nije toliko 
čudno, kad se uvaži, da životinje 
mogu opstojati i u mnogim drugim 
prilikama, gdje životni uvjeti nisu 
nipošto bolji, tako na primjer u vru¬ 
ćoj vodi od 51®, u mineralnim voda¬ 
ma velike koncentracije, u gnojnica¬ 
ma, barama, čak i u takvima, koje 
su ispunjene sirovim potrolejem. 

Z. V. 

Tri retkosti. Čitao sam u Brehmu, 
da prepelice prilikom prelaska preko 
Sredozemnoga Mora iskorišćuju sve 
za odmor. Čak, kada ih umor savla¬ 
da, padaju na talase, odmaraju se 
nekoliko momenata i onda opet na¬ 
stavljaju put (sv. IV str. 300). O 
ovome sam se uverio na obalama Za¬ 
padne Morave. 

Jedne večeri sedeo sam na obali 
Morave. Najednom vidim, da jedan 
divlji golub velikom brzinom slete 
na sred Morave (širina na ovome 
mestu iznosi oko 60 metara), zadrža 
se nekoliko momenata pijući vodu i 
tako isto brzo odlete. Mislio sam o 
toj stvari i više puta dolazio na isto 
mesto i u isto vreme, ne bih li ga 
ponova zadesio. Ali, više ga nije bilo. 
Jedina pretpostavka je moguća, a to 
je, da je golub navikao, da se vode 
napi je na obližnjem sprudu, pa kako 
je tu bilo mnogo ljudi, a on jako 
žedan, to je sleteo na sred reke. 

Drugom prilikom desio se isti 
slučaj, ali sa ćurkama. Zbog strašne 
neiK>gode, koja je pretila, terao se¬ 
ljak kući ćurke sa jednoga morav¬ 
skog ostrva. Kako u to vreme nije 
zadesio čamac, a rukavac reke je na 
tome mestu dosta uzak, to seljak do¬ 
hvati stalku i baci je preko reke. 
Ćurka polete i pređe. Ćurići poleteše 
za njom, pa neki pređoše, a ^3 pa¬ 
doše skoro oko sredine, ali ipak 
bliže drugom kraju, i lepo zaplivaše 
pomagani vodenom strujom i izađoše 
iz reke. Odmah mi je pala na pamet 
seoba tica, koje su opisavali mornari 
Brelimu, a on nama priopćio. 

★ 

Jedno pred veće se dim na klupi u 
dvorištu i smo-trim krastavu žabu 
(Bufo valgaris), gde se nešto krade. 
Obratim pažnju i Addim, da nešto 
vreba. U tom času žaba skoči i uhvati 
stršljena i zadovoljno ga proguta. Za¬ 
čudilo me je, da žabu nije smetao 
otrov stršijenov; bar onoga momen¬ 
ta se to nije videlo. Šta je posle bilo 
sa žabom, nisam video, ali da je ona 
bila očito zadovoljna masnim zalo¬ 
gajom, to se videlo. L. P. 

Kemijski gradovi. Sudeći po ime¬ 
nima, koja su dobili neki američki 
gradovi, mora biti znanje kemije u 
Americi vrlo rašireno. Nije rijetko, 
da ima koje mjesto ime po produktu, 
koji proizvode tamošnje tvornice, 
tako na pr. ima mjesta, koja se zo^ 
vu: Soda, Silica, Hydrate, Ozon, 
Telluride, Beauxite i si. Neka mje¬ 
sta imaju imena elemenata, i to naj¬ 
više kovina, kao Anthimony, Car- 
bon, Cobalt, Aurum, Bromina, Chlo- 
rine, Lithium, Mereury, Neon, Ra- 
dium, Silver, Sulphur, Tungsten, Va- 
uadium. 

Prema tome počinju djeca učiti 
kemiju već u (geografiji, kad im 
učitelj tumači značenje dotičnoga 
imena. 


TJltra-iiraii. Poznato je, da je pro¬ 
šle godine kemičar F e r m i dobio 
neki novi elemenat bombardovanjem 
urana ša neutronima. Taj vještački 
proizvedeni elemenat dobio je redni 
broj 98. Dakle mora imati atomnu 
težinu veću od urana (238). Ispiti¬ 
vanjem u Kaiser-Wilhelm Institutu 
(Berlin-Dahlem) potvrđeno je posto¬ 
janje toga Fermi-evog elementa; a 
istodobno je dokazano, da ga ide u 
tablici elemenata mjesto br. 93. iza 
urana. Flemenat dobio je ime »ultra- 
uran«. Time je potvrđena mogućnost 
priređivianja novih elemenata vje¬ 
štački m putem; dakle takvih ele*- 
menata, koji ne postoje nigdje u 
prirodi. Ovi elementi ne mogu dulje 
vremena postojati, jer su svi radio¬ 
aktivni, t. j. oni se neprestano ra¬ 
spadaju, pa su vrlo kratkoga vi¬ 
jeka. 

Neutron, pomoću kojega je dobi¬ 
ven ultra-uran, nazvao je zgodno 
jedan njemački kemičar »elementom 
elemenata«. To je zapravo praele- 
menat, od kojega su svi ostali ele¬ 
menti sastavljeni. Atomi svih ele¬ 
menata građeni su od protona i 
neutrona. 

Smola za žvakanje. U dokolici i u 
vrijeme jednoličnog posla čovjek 
traži kojekakva sredstva, kojima bi 
prikratio dugo vrijeme i time zado¬ 
voljio bilo koju svoju funkcijsku 
potrebu. Ovakva su sredstva poznata 
još iz najstarijih vremena i kod 
svih naroda, od onih najprimitivnijih 
pa sve do današnjih »najkulturnijih«. 
Takva su sredstva, bila ona inače 
i ne znam kako štetna po Čovječje 
zdravlje, postala s vremenom toliko 
potrebna čovjeku, koji se na njih 
navikao, tako da bez njih nije uopće 
mogao više da živi. Spomenut ćemo 
samo upotrebu duhana, koja je 
danas kao i prije tako raširena u 
obliku pušenja toga inače otrovnoga 

bilja. Vrlo je vjerojatno, da je da¬ 
našnji oblik uživanja duhana u 
obliku pušenja nastao iz starijeg na¬ 
čina duhanskog uživanja, iz žvakanja 
sirovog ili suhog lišća, koje t^e u 
ostalom i danas tu i tamo rašireno. 
Žvakanje duhana ili drugoga bilja, 
koje sadržava bilo kakvu tvar, koja 
izaziva podražaj, zadržalo se danas 
kod primitivnijeg naroda. Možda iz 
toga običaja, a možda i posve neza¬ 
visno od njega, razvio se u nekim 
našim krajevima običaj žvakanja 
smrekove smole. Odrastao u planin 
skini i šumskim krajevima Bosne, 
dolazio sam vrlo često u doticaj sa 
čobanima, koji su me već zarana 
naučili da u društvu s njima žvačem 
neku smolu, koju su oni lako nalazili 
i vješto skidali sa »omorike« {Pićea 
excelsa). Vrlo tvrda smola odmah bi 
se pod zubima razdrobila, tako da 
je u prvi mah bio i neugodan osjećaj 
u ustima, kao da su usta puna suhe 
zemlje. No neprestanim žvakanjem 
raspadnuta bi se smola počela sku¬ 
pljati u gustu, viskoznu masu, bli¬ 
jedo ružičaste boje, koja se ugodno 
podavala zabadanju zuba. Žvakanje 
je bilo ugodno, smola je prešla u 
neku vrstu gume razblažujućeg ter- 
pentinskog okusa. Dok je smola u 
ustima i za vrijeme žvakanja bila 


dosta mekana i podatna, na zraku 
bi se stisnula i postala tvrda kao 
kamen. Nakon nekoga izvjesnog vre¬ 
mena žvakanja smola se u ustima 
počela raspadati. Prestala je biti po¬ 
datna za žvakanje. Trebalo ju je 
zamijeniti drugom, svježom. Čobani, 
naročito mladići i djevojke, žvaču je 
po čitav dan, od čega dobiju vrlo 
bijele i čiste zube, ali i podraženu 
sluznicu u krajevima usta (kako oni 
vele, dobiju »žvale«). Svakako stoji, 
da smola svojim sastavom djeluje 
osvježujući i dezinficirajući na usta. 
Tu smolu zovu u mome rodnome 
kraju, u planinskom području na sje¬ 
veroistoku od Sarajeva, »maga«, 
a poznata je općenito u čitavom se¬ 
ljačkom narodu. 

Mnogo godina kasnije naišao sam 
na isti običaj u okolici J a s e n k a 
u Gorskom Kotaru. Tamo na¬ 
zivaju istu vrstu smole »smolić«. 

Ove sam godine susreo musli¬ 
mansku čobančad na Vranići pla¬ 
nini u Bosni, gdje žvaču istu smolu. 
Oni je zovu »maja« (po riječima 
jednoga mlađeg čobanina). Bilo bi 
vrijedno da se kemij-ki istraži ova 
smola, koja se može u većoj mno¬ 
žini sabrati na stablima višeg i uda¬ 
ljenijeg šumskog područja. F. K. 


VIJESTI 


Rad naših prirodoslovaca u terenu. 
Iz članka u prošlom broju »Prirode^!« 
pod ovim naslovom (str. 253) ispala 
je slagaru kod prelamanja sloga či¬ 
tava jedna postojka, koja glasi: 

»Prof. dr. Luka Marić bavio se 
u Južnoj Srbiji, pa je među ostalim 
posjetio planinu Nidže (Kajmakča- 
lan), gdje je proučavao mineraloški i 
petrografski sastav«. 


Umrla od ujeda poskoka. Zbog ne¬ 
stašice prostora nismo mogli u pro¬ 
šlom broju »Prirode« donijeti vijest 
primljenu iz Krapine dne 30. rujna 
o. g. prema kojoj je Josipa Š imu¬ 
ni ć, seljakinja iz sela Strahinje kraj 
Krapine, umrla od ujeda poskoka 
{yipera ammodytes) naše najljuće 
zmije oitrovnice, unatoč tome, što joj 
je kratko vrijeme iza ujeda bila pru¬ 
žena liječnička pomoć. 

Odmah smo se u toj stvari obra¬ 
tili pismom na gradskoga fizika n 
Krapini g. dra Mirka C r k v e n c a, 
koji nam je najpripravnije izašao u 
susret i priposlao ovaj zanimlji\i iz¬ 
vještaj o nesretnom slučaju: 

»Dne 26. IX. t. g. u 3^2 sata po¬ 
slije podne bila je poljodjelka Josipa 
g i m u n i ć, 52 godine stara iz Stra- 
hinja Krapinskog u svom vinogradu, 
koji se nalazi visoko ispod planine 
Goleš (ogranak Strahinjščico), prigo¬ 
dom berbe ugrižena od poskoka (Vi- 
pera ammodpies). Ovdje poskoka lju¬ 
di nazivlju m o d r a s i poznadu ga 
vrlo dobro. 

Prije 30 godina dogodio se isto 
tako u tom okolišu ugriz od zmije 
poskoka, koji je svršio letalno. 

Spomenuta žena brala je grožđe 
i stajala bosonoga u travi. Hodajući 
tako nabasala je na zmiju otrovnicu, 
koja ju je ujela u unutrašnju stranu 
desnoga nožnog zgloba. Ona je s 
mjesta pošla kući te si uz put ugri- 
ženo mjesto natapala vodom iz jed¬ 
noga izvora. Tamo je pala u nesvi¬ 
jest i počela povraćati. U besvije- 
snom stanju odniješe ju kući, gdje su 
joj načinili ligaturu (podvez) ispod 
i iznad koljena i poslali po mene. 
Mjesto je prilično udaljeno od Kra¬ 
pine i ja stigoh k njoj oko 4 sata 
po podne. Dao sam joj injekciju sa se¬ 
rumom protiv ujeda od zmije, što ga 
priređuje Higijenski zavod u Zagre¬ 
bu i uštrcao sam joj kamfora i ko¬ 
feina za jačanje srca, pošto je bila 
cijanotična i bez bila (pulza). Kucaji 
srca bijahu jedva čujni. Dakako li¬ 
gaturu sam odmah odstranio. Nakon 
injekcije došla je nesretnica k sebi 
i ispričala, kako s© to s njome dogo¬ 
dilo. Ja sam bio dobio dojam, da će 
slučaj sretno proći. Poslije toga je 
zaspala i bila je mirna do 3 sata u 
jutro, kad su je primili iznenada — 
tonički i klonički grčevi, slični oni¬ 
ma od padavice, te je u pol 4 sata 


u jutro nastupila smrt, dakle 14 sati 
nakon ujeda. 

Držim, da se u centralnom živ- 
čevlju pojavio toksički thrombus, ko 
Ii je prouzročio smrt. 

Ugriz je bio očito jak i mora da se 
radilo o velikom primjerku zmije, jer 
su ujedine od zuba otrovu jaka raz- 
daleko stajale. 

Krapina, dne 3. X. 1935. 

Dr. Mirko Crkvenae 

Gliste u žnčovodu odojka. Parazi- 
tarna oboljenja naših domaćih živo¬ 
tinja vrlo su česta, naročito u niskim 
ravnicama sa nehigijenskim drža¬ 
njem stoke, kako je to slučaj i sa 
Skopskim Poljem. 

Među najčešće parazite pripadaju 
svakako gliste [Ascaridae), koje u 
različnim varijacijama dolaze kod 
svih domaćih životinja kao i kod 
ljudi. Redovno mjesto zadržavanja 
ili), je tanko crijevo, gdje se nalaze 
ponekad u golemim količinama. Tako 
Fiebiger (Die tierisehen Parasi- 
ten, Wien 1923) navodi slučaj sa 354 
glista u crijevu nekoga tromjesečnog 
praseta. Neki istraživači pripisuju 
otrovno djelovanje askarida na or¬ 
ganizam nosioca (»gazde«) izlučiva¬ 
nju produkata, koji nastaju u orga¬ 
nizmu parazita pri izmjeni tvari 
(»toksini«). 

Njihovo glavno djelovanje među¬ 
tim je ipak mehaničke prirode, a 
sastoji se u začepljenju i ozljedama 
organa, u kojem parazitiraju. Iz 
stručne literature poznati su nam 
shiČajevi nalaza glista u žuČovodu 
(duetus choledochus) kao i u izvod- 
nom kanalu žlijezde gušterače (due¬ 
tus pancreaticus). 

Interesantan je slučaj takvog ne¬ 
običnog parazitizma, koji sam imao 
ove godine u svojoj veterinarskoj 
praksi u okolini Skoplja: 

U 3 dvorišta, koja su jedno do 
drugoga, nalazi se ukupno 4 slabu¬ 

njav© prasadi, starih oko % mjeseca. 
Pri sekciji jednoga od uginule pra¬ 
sadi nađeno je n žmčoivodu 5 
komada glista — [Ascaris lumbrico- 
ideš var, suilla), od kojih su 3 ko- 




Gliste Ascaris lumbticoides var. suilla u 
. žučovođu i jetri praseta (Marino Selo, 

10.1Y. 1935). Foto: Y. Sterh 

mada virila kroz ušće žučovoda u 
šupljinu tankoga crijeva, a 2 ko¬ 
mada su potpuno prošla gotovo sav 
vamjski dio žučovoda tako, da su se 
nalazila u samoj jetri, kako to 
prikazuje i priložena fotografija. 

Vlado Šterk, Skoplje. 


Naše ljekovito bilje. Na vanjskim 
tržištima vlada za naše ljekovito 
bilje prilično zanimanje. Naročito 
dobar glas ima naš čaj od kamilice. 
U ovoj drogi jedino se s nama takmi 
Mađarska, ali je naša roba mnogo 
boljega kvaliteta. Izvoz lipovog cvi¬ 
jeta mogao bi također da bude bolji. 
Prošle godine došlo je na tržište 350 
tona crnoga i 150 tona bijeloga li¬ 
povog cvijeta. .Bijeli se prodavao 
dobro, dok se za crni teško mogao 
naći kupac. Od ostalog ljekovitog 
bilja mnogo se traži korijen i lišće 
od velebilja ili pomamnice (Atropa 
belladonna) (Engleska i USA). Cje¬ 
lokupni izvoz našega ljekovitog bilja 
iznosio je od prilike 350 do 400 tona, 
a predstavljao je vrijednost oko 10 
milijuna dinara. 

Naš Vrt. Svezak 9—10 ove odlične 
revije za kulturu vrta i sveukupno 
vrtlarstvo, ima ovaj sadržaj: Arnošt 
grof Silva-Tarouca, Upotreba 
drveća i grmlja u vrtovima i parko¬ 
vima. Ing. Ćiril J e g 1 i č. Od Praga 
do Hamburga. Arh. Pavao U n g a r. 
Jedan moderni vrt. Dr. Zdravko 
A r n o 1 d, Astr© trajnice. Marija 
T r i n © r, Schoenbrunnska zbirka 
kakteja. Stjepan P i r n a t, Sparga 
i šparžište u vrtu. Stjepan N e s 11, 
Najvažnije uresne trave i njihova 
upotreba u vrtu. Smotru »Naš Vrt« 
uređuje u ime odbora Hortikultur- 
nog društva dr. Zdravko A r n o 1 d. 


RAZGOVORI 



E. V. (Subotica). Način pčelarenja 
u Velebitskom Podgorju je primiti¬ 
van, ali osobit, jer se pčele radi paše 
moraju premještati tri puta u go¬ 
dini sa svojih staništa. 

Na početku svibnja prevoze se iz 


Podgorja na susjedne otoke (Rab i 
Sveti Grgur), gdje je prva i glavna 
paša kadulja ili kuš (Salvia of- 
ficinalis), pod kraj lipnja (oko Pe¬ 
trova) prenose se u planinu (VelebH) 
, na tako zvane »podove« (terase), gdje 

var. vivipara) i dr. Osim toga dolazi 
viviparija fakultativno (prigodno) na 
pr. kod žitarica, da iskliju jo-š u 
klasu ili kod graha (bažula) da iz- 
listaju sjemenke u komuškama. U 
koliko se ovdje radi o novom slučaju 
viviparije, nismo još ispitali. Bilo bi 
najbolje, da pošaljete nekoliko tih 
sjenienaka bundeve na Botanički za¬ 
vod sveučilišta u Zagrebu (Maruličev 
trg 20). Što je bundeva bila svuda 
zelena, a samo na mjestu, gdje je 
ležala, žuta, to je zbog toga, što je 
taj njezin dio ležao u tami, a kako 
je poznato, Usno zelenilo ili klorofil 
m-ože da se razvija samo uz pristup 
svijetla. 

A. A. (Zemun). — Umoljavate se 
da priopćite uredništvu ime pisca i 
tačni naslov rasprave iz god. 1874 u 
»Eadu jugosl. akad.«, da bi stručni 
saradnik :^Prirode« mogao proučiti 
izvornu raspravu u cjelini i prema 
tome Vam dati zatraženo obavješte^ 
nje. Ovo mjesto rasprave, koje Vi 
(pretpostavljamo — taČno) citirate, 
ovako iskinuto iz veze nema mnogo 
smisla, a ako se nategne, da dade 
uopće kakav smisao, onda bi moglo 
prije biti ispravno, što Vam je rekao 
Vaš bivši profesor. 

izlazi svakoga mjeseca osim srpnja i kolovoza. - Pretplata iznosi 
60 D na godinu za tuzemstvo, a 80 D za inozemstvo. - Za djake iznosi pie- 
plata 40 D na godinu. - Pojedini broj ^Prirode« stoji 6 D. - Članarina za 
Hrv. Prirodoslovno društvo iznosi 80 D na godinu za tuzemstvo, a 100 D za 
inozemstvo. - Plativo i utuživo u Zagrebu. - Tko upravlja kakvo pitanje 
na »Prirodu« ili Hrv. Prirodoslovno Dinštvo, a želi, da mu se pismom uzvrati, 
treba da prida i marku za odgovor. Pisma, kojima nije priložena marka za 
odgovor, ne oe se uvažiti. - Oglasi plaćaju se po stalnom cjeniku. - Bukopisi 
se ne vraćaju. - Rukopisi i svi upiti stručne naravi šalju se na uredništvo, 
Zagreb, Buconjićeva ulica 21. - Novac, sve narudžbe i reklamacije šalju se 
na upravu: Zagreb, Malinova ulica 3. Broj ćekovne uplatnice 37.831. 

uTiea^f 

Tisak tiskare C. Aiorecm <p-^^^rAcinger. Zagreb, ainduUćeva ulica 22a. 


je glavna paša livadno cvijeće, i 
napokon u polovini kolovoza preno¬ 
se se sa visine natrag u primorje, 
jer tada tamo započinje najbolja 
paša, naima vrisak ili vri 
jesak {Satureja montana), kojega 
radi divnog miloduha zovu i ta¬ 
mjan i k a. Čini nam se, da takvo¬ 
ga meda nema nigdje kao u Velebit¬ 
skom Podgorjn. 

Glede odnosa prezimljavanja pče¬ 
la na ostrvima u blizini Splita obra¬ 
tite se na Biološko-okeanografski in¬ 
stitut u Splitu, gdje ćete dobiti ta¬ 
kođer uputu u pogledu medonosne 
flore, koja bi u rano proljeće mogla 
dolaziti u obzir. — JSTepreglednili ga¬ 
jeva ružmarina ima na sjevero-istoć- 
noj strani Dugoga Otoka (zadarsko- 
šibenski arhipelag) između mjesta 
Solina, Božave i Dragova. Za ovaj 
kraj dobit ćete najbolje informacije 
od Petra U g 1 e š i ć a, trgovca u 
Božavi. ^ 

N. G. (Srijemska Mitrovica). Slu¬ 
čaj, što ga opisujete sa tikvom (bun¬ 
devom) išao bi u pojave tako zvane 
viviparije. Viviparija poznata je kao 
obligatna pojava kod mnogo biljaka, 
tako na pr. kod srćanika (Polygonum 
viviparum), vlasnjače < Poa bulbosa 


J 

DRUŠTVO PRIJATELJA 

GRADSKOG ZOOLOŠKOG VRTA 

U ZAGREBU 

moli ^rodoljubno građanstvo diljem Otadžbine, da pot- 
; pomogne održati i unaprijediti 

GRADSKI ZOOLOŠKI VRT U ZAGREBU, 

instituciju, kojom će se s vremenom ponositi cio narod. 
Članarina je 2, 5 i 10 dinara na mjesec. 

Članovi, koji plaćaju redovito članarinu od din 10, primaju Prirodu bes¬ 
platno. — Svi članovi imaju pravo jednomjesečnog besplatnog polaženja 
vrta, ako predoče člnnske iskaznice. 

Pristupajte u naše društvo, jer ćete tako potpomoći Zoološki vrt. 
Adresa: Tajništvo, Svačićev trg 15/1. lijevo. 


J 



JEDNA KODAK KAMERA 
KOJA STOJI SAMO DIN 




Napokon je došlo vri¬ 
jeme, kad će svatko 
moći nabaviti fotograf¬ 
sku kameru. I Vi mo¬ 
žete sada da si pri¬ 
uštite ono veselje, koje 
uživaju oni, koji već 
fotograliraju. 


Kodak Baby-Brownie 


kamera tako je jednostavna u 
rukovanju, da će i dijete s njom 
snimiti uspjele slike. Zatražite 
od najbližeg foto-trgovca, da 
Vam pokaže Kodak Baby-Brow- 
nie kameru. Format slike je vrlo 
lijep, a veličina je 4X6*5 cm. 

Upotrebljavajte uvijek 



Kodak ili Pathe filmove 

kojima ćete postići dobre snimke. 





